1. **Úvaha** (učivo 3. ročníka) – čo je úvaha, znaky, vymenovať jazykové štýly, vedieť zaradiť do ktorého jazyk. Štýlu patrí uvaha
2. **Starovek: (1.ročník)**
3. Rozdeliť literatúru na *orientálnu a antickú*
4. Charakterizovať *sumerskú a hebrejskú* literatúru -najdôležitejšie knihy, znaky
5. *Vedieť definovať žánere a rozobrať tieto diela:*
6. Epos (Epos o Gilgamešovi) – definícia, kompozícia, rozobrať dielo – dej, jednoduchý, **vedieť vysvetliť symbol hada v epose o gilgamesovi vs v biblii**
7. báj (Biblia – SZ – Genezis, P.O. Naso - Metamorfózy) -def, príklad – genezis napr), vedieť dej baje daidalos a ikaros,
8. bájka (Ezop) + príklad – def, príklad – mravné ponaucenie
9. tragédia (Antigona) – def, postavy, vzťahy, dej, všetko v podstate povinné dielo!!!!, vedieť ako vyzeralo divadlo v tej dobe, recnik, zákaz žien...
10. podobenstvo (NZ) + príklad – def, vedieť vysvetliť podobenstvo na príklade..
11. anekdota – def

**A. ÚVAHA**

**1.Autor úvahy**

* sleduje **vzťahy** medzi javmi/vo vnútri javov



* vychádza z **nadobudnutých vedomostí**, prežitých udalostí, zo skúseností
* subjektívne interpretuje známe fakty
* vysvetľuje svoj názor/zaujíma **osobný postoj**
* pôsobí na city adresáta, presviedča ho, chce, aby sa adresát pozeral na vec z **iného hľadiska**
* konfrontuje ho s názormi iných
* autor nesmie v úvahe predkladať **nelogické,** nevedecké, demagogické názory
* používa najčastejšie **1. os. sg. a** subjektivizujúce výrazy
* ak je námetom úvahy citát, posudzujeme vzťahy medzi slovami z rôznych uhlov pohľadu, pričom už nepoužívame ďalšie citáty

**2.Žáner: úvaha sa vyskytuje:**

* **v náučnom štýle:** /recenzia, diskusný príspevok, odborné články, populárno-náučné články/
* **v publicistickom štýle:** 
  + úvodník
  + komentár – autor vysvetľuje vlastný názor
  + editoriál – politická úvaha
  + glosa – krátky výklad s úvahovými prvkami
  + stĺpček – krátka osobnostná úvaha emocionálneho typu
* **v umeleckom štýle:** /reflexívna lyrika, psychologický román – vnútorný monológ/
* **v hovorovom štýle:** /príslovia, jednoduché krátke zamyslenia/

Pri úvahe sledujeme hybridizáciu štýlov + iné slohové postupy

**3.Kompozícia úvahy:**

* **úvod:** /nastolenie problému, fakty, nadväznosť na citát, môžeme využiť opakované otázky/
* **jadro:** /subjektívny postoj, hodnotenie problému, zaujatie postoja, nadväznosť myšlienok, logické členenie textu/
* **záver:** /zhodnotenie riešenia problému, autor odkazuje svoje tvrdenia, argumentuje, vyvodzuje závery/necháva problém otvorený/

**4.Znaky úvahy:**

* **aktuálna téma**, nevyžaduje odborné výrazy, hodnoti
* neanalyzuje, nerozoberá **ALE hodnotí fakty** /klady aj zápory/
* neponúka nové fakty, **ALE zamýšľa sa nad problémom** /chce k zamysleniu doviesť aj čitateľa/
* problém nerieši, môže zostať otvorený – čitateľ sám dorieši
* zaujatie jasného stanoviska, apeluje, vyzýva k zamysleniu a k činom
* **voľnejšia kompozícia** ako vo výklade
* rečnícke otázky, zvolanie, citáty, parafrázy, vety každého druhu, nedokončené výpovede, združené pomenovania
* popri neutrálnych slovách aj štylisticky príznakové a **expresívne slová- kladne zafarbene**
* prva alebo my osoba
* archaizmy, historizmy, neologizmy, frazeologizmy
* abstraktné pojmy, hyperboly, metafory, opakovania
* **prvky umeleckého štylu**: metafora, epiteton, personifikácia
* súvetia prevládajú nad jednoduchými vetami, pestrá modalita viet

**Chyby v úvahe:** Nesmieme skĺznu do rozprávania (zážitky), nevyužívame frázy, snažíme sa o originálnosť

**B. STAROVEK**

1. **orientálna literatúra:**

* sumerská (od 4. tisícročia pred Kr.)
* hebrejská (od 12. storočia pred Kr.)

1. **antická literatúra:**

* staroveká grécka (8. storočie pred Kr. – 5. storočie pred Kr.)
* staroveká rímska (3.storočie pred Kr. – 5. storočie po Kr.)

**SUMERSKÁ LITERATÚRA:**

* **znaky:**
  + **najstaršia staroveká literatúra**
  + **polyteizmus** – viera vo viacerých bohov
  + **polobožstvá** – z 2/3 boh, z 1/3 človek
  + bohovia - kladné aj záporné vlastnosti
  + hrdinovia túžili po sláve
  + využívali sa symbolické postavy a predmety
  + diela spracované do **veľkolepých epických diel**
* **civilizácia Sumerov:**
  + vznik – **Mezopotámia**, medzi riekami Eufrat a Tigris
  + v Mezopotámií vznikli slávne mestá – Babylon, Uruk, Akad
  + písali na **hlinené tabuľky** **klinovým písmom**
* najdôležitejšia pamiatka – **EPOS O GILGAMEŠOVI** – obsahuje starobabylonské mýty o stvorení sveta, človeka o potope sveta..., tieto mýty nachádzame aj v Biblii

**HEBREJSKÁ LITERATÚRA:**

* **znaky:**
  + **monoteizmus** – viera v jedného boha
  + odklon od kultu tela ku **kultu duše** = **život na Zemi** je chápaný ako **prechodné štádium**, **skutočný život** začína až **po smrti**
  + najstaršie diela boli spracované do **veľkolepých epických diel**
* najdôležitejšia pamiatka: **BIBLIA** (Sväté Písmo, Kniha kníh) – súhrn spisov židovského a kresťanského náboženstva
  + **Starý Zákon** – od vzniku sveta až po narodenie Ježiša Krista (46 kníh)
  + **Nový Zákon** – od narodenia Ježiša Krista (27 kníh)
* **rozdelenie kníh SZ:**
  + historické – Genezis
  + poučné – Pieseň piesní
  + prorocké – Knihy ohlasujúce príchod Mesiáša
  + zákonov a prísloví
* **rozdelenie kníh NZ:**
  + historické – Marek, Matúš, Lukáš, Ján – evanjeliá
  + poučné – Listy sv. Pavla
  + prorocké – Apokalypsa sv. Jána

**ANTICKÁ LITERATÚRA:**

* **znaky:**
  + polyteizmus
  + ľudia podriadení bohom
  + v dielach vystupujú polobohovia
  + najslávnejšie diela spracované do veľkolepých epických diel

kalokagatia = harmónia tela a duše, katarzia = vnútorná očista, ananké = osudová neodvratnosť, golgota = lebka

**NOVÝ ZÁKON DEJ:**

Ústrednou postavou nového zákona je Ježiš Nazaretský, ktorého kresťania nazývajú Kristus (z gr. pomazaný), čo vyjadruje, že v ňom vidia Mesiáša – očakávaného vykupiteľa. Podľa životopisov jeho narodenie zvestoval anjel Gabriel Márií, Jozefovej (Tesárovej) snúbenici, žijúcej v Nazarete. Kráľ Herodes sa dozvedel o jeho narodení a v obave o svoj trón ho chcel dať zavraždiť – Vraždenie Neviniatok v Betleheme. Po varovaní Anjelom ušla rodina do Egypta, odkiaľ sa vrátila do Nazaretu až po Herodesovej smrti. Tu Ježiš žil do svojej tridsiatky. Potom prijal krst od Jána Krstiteľa a vyvolil si 12 učeníkov – apoštolov, s ktorými prechádzal krajinou a zvestoval príchod Božieho Kráľovstva. Základom jeho učenia je láska a pokora. Kázal často v podobenstvách a svoje učenie podložil zázrakmi. Časť z nich má prírodný charakter (premena vody na víno), časť súvisí s ľuďmi (uzdravenie chorého, vzkriesenie mŕtveho). Pri príležitosti Veľkej noci odišiel do Jeruzalema a tam ho pre Judášovu zradu zajali a ukrižovali. Po smrti vstal z mŕtvych a po 40-dennom pobyte na Zemi vstúpil do neba.

Kainovo znamenie = byť zavrhnutý, znak potupy

Judášsky groš = falošný peniaz

Trpieť ako jób = byť skromný a nezaslúžene trpieť

**ŽÁNRE A DIELA:**

**EPOS:**

* **rozsiahla epická skladba**, **pôvodne** písaná **vo veršoch**
* spracúva **dávne a** **veľké historické udalosti**, ale stále majú **vplyv** na **život spoločnosti i jednotlivca**
* príbehy boli **kolektívnym dielom**
* **kompozícia:**
  + **1. propozícia** – naznačenie deja
  + **2. invokácia** – vzývanie (volanie) múz aby autorovi pomohli napísať hodnotné dielo
  + **3. dlhé opisy postáv a bojov**

**EPOS O GILGAMEŠOVI:**

* **Gilgameš** bol s 2/3 boh, z 1/3 človek, bol prísnym **panovníkom v meste Uruk**
* obyvateľom Uruku poslali na pomoc bohovia **polodivého** **človeka** **Enkidua –** ten sa **s Gilgamešom spriatelil**
* **do Gilgameša** sa **zamilovala** zlá a škaredá **bohyňa** **Ištar**, on ju odmietol, ona sa mu pomstila, zoslala na Enkidua smrteľnú chorobu
* **Gilgameš sa stretol s Enkiduovou dušou v záhrobí**, Enkidu mu povedal o ťažkom živote po smrti
* **Gilgameš sa zľakol** - **chcel získať nesmrteľnosť**
* **Utanapištim mu povedal ako získať nesmrteľnosť –** mal nespať 7 dní a 7 nocí, túto podmienku ale nesplnil, preto musel **zostúpiť na morské dno** a odtiaľ **vziať rastlinu**, to splnil. **No** **keď sa nahol k studničke**, **rastlinu mu ukradol had.**

**idea:** Gilgameš sa nestal nesmrteľným, ale v očiach svojho ľudu bol nesmrteľný, pretože postavil hradby okolo mesta Uruk, čím ochránil obyvateľov pred nepriateľmi

**SYMBOL HADA:**

1. **Biblia** – had reprezentuje porušenie božieho zákona -> zlo musí byť potrestané
2. **Epos o Gilgamešovi** – had reprezentuje znovuzrodenie v poznaní – Gilgameš sa nestal nesmrteľným, ale jeho meno ostalo večné

**BÁJ:**

* **epika, pôvodne neveršovaný žáner**, odráža sa v ňom **primitívny názor človeka** na **svet**
* prvý prejav kolektívneho vedomia ľudskej spoločnosti
* človek pripisuje nevysvetliteľné javy bohom a polobohom, bohovia spravujú svet a život ľudí v ňom
* medzi báje patrí aj kniha **Genezis zo SZ**, obsahuje mýty o stvorení sveta, o potope, Adamovi a Eve
* **hlavný predstaviteľ: PUBLIUS OVIDIUS NASO – METAMORFÓZY –** ide o premenu niečoho živého na neživé, alebo naopak – napr. Narcis, Daidalos a Ikaros)

**DAIDALOS A IKAROS:**

* Daidalos bol Ikarovým synom. Otca so synom obvinili z únosu kráľovej dcéry a museli ísť do väzenia. Daidalos sa chce vrátiť do Atén, a preto vymyslí krídla pre seba aj syna. Daidalos letel prvý a Ikaros za ním, no nemohli letieť vysoko, lebo vosk na krídlach by slnko roztopilo a ani nízko, pretože pierka by navlhli od mora. Ikaros však neposlúchol, slnko mu roztopilo vosk a padol do mora.
* Na otcovi a synovi autor zväčšuje krásne ľudské vlastnosti (odvaha, láska k domovu – sloboda)

**BÁJKA:**

* **krátka epika, veršovaná** aj **neveršovaná** forma
* vystupujú tam zvieratá s ľudskými vlastnosťami, končí sa ponaučením
* najznámejší bájkar: **Ezop** – slepý otrok, pravdepodobne si vykúpil slobodu písaním

**VRANA A LÍŠKA**

* Líška sa potulovala po lese a hľadala niečo pod zub. Jej srdce túžilo po kúsku syra. Zrazu zbadala na strome sedieť vranu, ktorá mala v zobáku kúsok syra. Začala sa vrane zaliečať: „Vranička, aká si len krásna, máš také jemné perie, krásny mocný zobák, keby si tak mala aj taký krásny hlas aká si sama krásna.“ Vrane to zalichotilo, otvorila zobák a hlasno zakrákala, aby ukázala líške svoj krásny hlas. V tej chvíli jej syr vypadol a líška ho so smiechom schmatla a zjedla

**mravné ponaučenie:** Dávaj si pozor na falošné lichotenie.

**TRAGÉDIA:**

* základný dramatický žáner zo 6 stor. pred Kr.
* **na hrách sa zúčastňovali:**
  + **herci** – iba muži, mali jednoduché masky (radosť, smútok), **chór, zbor**
* inšpirácia - staroveká mytológia
* smutný príbeh a tragický koniec
* poučenie o morálnych zásadách

**antická tragédia:**

* jednota miesta, času (24 až 30 hodín) a deja
* herci mali jednoduché masky (radosť, smútok)
* chýba rozprávač, nahrádza ho chór
* hlavné postavy sa nevyvíjajú
* dlhé monológy, búrlivé dialógy

**kompozícia:**

* **vonkajšia**: dejstvá, scény (výmena osôb na scéne) a výstupy (zmena počtu osôb)
* **vnútorná:**
  + expozícia (úvod – zoznamovanie s prostredím a postavami)
  + kolízia (zápletka, konflikt- oboznamuje s problémom, ktorý bude určovať dej)
  + kríza (vyvrcholenie – konflikt medzi hlavnými postavami)
  + peripetia (obrat deja – uvoľnenie napätia, smer k rozuzleniu)
  + katastrofa (rozuzlenie, záver)

**ANTIGONA:**

**postavy:**

* Antigona – dcéra zosnulého kráľa Oidipa, snúbenica Haimóna
* Isména – sestra Antigony
* Kreón – súčasný Tébsky kráľ
* Eurydika – manželka Kreóna
* Haimón – syn Kreóna
* Teiresias – veštec

**DEJ:**

* Smrť bratov Antigony a Ismény (Eteokles a Polyneikes) – navzájom sa zabili kopijami.
* Kreón pochováva len Eteokla, Polyneika nepochováva, kto ho pochová, bude popravený. Aj napriek trestu smrti sa Antigona rozhodne Polyneika pochovať.
* Antigona je prichytená strážou, spolu so svojou sestrou Isménou, sú odvedené do paláca.
* Kreón sa poháda s Haimónom, ktorý chce aby boli sestry prepustené, namiesto toho Kreón posiela Antigonu do skalnej hrobky.
* Kreóna navštevuje veštec Teiresias, ktorý mu radí, aby pochoval Polyneika a vypustil Antigonu zo skalnej hrobky.
* Kreón pochováva Polyneika, v hrobke nachádza Haimóna a Antigonu, obesenú o závoj. Haimón sa pokúsi zabiť Kreóna , no netrafí sa, preto si v žiali sám bodá meč do pŕs a zomiera pri Antigone
* Kreón prichádza do paláca, v náručí nesie mŕtveho Haimóna. V paláci nachádza mŕtvu Eurydiku, ktorá sa zabila, keď sa dopočula o Haimónovej smrti.
* Kreón preklína sám seba, no napriek svojim hriechom musí ďalej žiť.

**idea:** Nedávať ľudské zákony nad božské zákony

**PODOBENSTVO:**

* krátka epika, nájdeme ju v Biblií, v NZ
* autorstvo sa pripisuje Ježišovi
* jednoduchý príbeh zo skutočného života, podaný formou metafory, má hlbší význam

**HORČIČNÉ ZRNKO:**

* „Keď ho sejú do zeme, je najmenšie zo všetkých semienok na zemi. Ale keď vzíde, prerastie všetky byliny, má veľké konáre a v jeho tôni môžu hniezdiť nebeské vtáky.“

**metafora života, rastu človeka**

**ANEKDOTA:**

* krátka epika, je vtipná a duchaplná
* skutočný alebo vymyslený príbeh zo života známej osobnosti
* neočakávaný záver, podobá sa na vtip