**6.**

**A. Zvukové jazykové prostriedky: 3.roč.**

* Charakterizuj: jazyk, reč, fonetiku, fonológiu, hlásku, fonému
* Vedieť vysvetliť: melódiu, prízvuk, dôraz, tempo reči, prestávka
* Vedieť vysvetliť: paronomáziu, eufóniu, kakofóniu, aliterácia, zvukomaľba **aj príklady**
* Vymenovať a charakterizovať výslovnostné štýly

**B:** **Romantizmus: 2. roč.**

* Charakterizovať obdobie
* J. Kollár: život básnika + rozbor Slávy dcéra
* A. Sládkovič: život + Marína
* Ľ. Štúr: život + b. Rozžehnání

**Zvukové jazykové prostriedky**

**Jazyk –** abstraktný systém, súbor znakov a pravidiel ich používania

**Reč –** konkrétne použitie jazyka

**Fonetika:**

* **jazykovedná disciplína**, opisuje tvorenie zvukov reči **rečovými orgánmi**. (nosová dutina, hlasivky, hrtan, ...)
* neposudzuje zmysel slov, ktoré počujeme
* Základná jednotka – **hláska,** je to **najmenšia zvuková jednotka reči**, napr. **n –** Ha**n**ka (tu počujeme tzv. nosové n), **n**os (tu počujeme obyčajné n)

**Fonológia**

* **jazykovedná disciplína**, sleduje fungovanie **zvukov ľudskej reči v praxi** pri používaní jazyka
* odhaľuje zákonitosti, podľa ktorých sa tvoria zo zvukov slová
* Základná jednotka - **fonéma** – **najmenšia zvuková jednotka**, rozlišuje **význam slova** v jazyku, napr. ja**m**a – Ja**n**a, maketa – raketa, ...

**Zvukové javy v reči**

**MODULÁCIA:** je úprava artikulačného prúdu hlasu. Najmenšia intonačná jednotka – **slabika**.

**Druhy:**

1. **Tónová modulácia** – vzniká melódia, hlasový register
2. **Silová modulácia** – vzniká prízvuk, dôraz, emfáza, intenzita hlasu
3. **Časová modulácia** – vzniká tempo, rytmus, pauza, kvantita

**1. tónová modulácia:**

**MELÓDIA –** tónové vlnenie slabík vetného úseku, **striedanie výšky hlasu**

**Melódia signalizuje:**

* **ukončenosť** výpovede /uspokojivo ohlási koniec celej vety/
* **neukončenosť** výpovede /neuspokojivo naznačuje koniec vetného úseku, - veta bude pokračovať/

**1.1 Klesavá melódia – kadencia**

* **uspokojivá končiaca** melódia **oznamovacích, rozkazovacích, želacích a zvolacích viet a doplňovacích otázok**, v ktorých je tón poslednej slabiky najnižší.

*Film sa mi páčil. To bolo perfektné! Kto ho režíroval?*

Obrázok, na ktorom je náčrt, bič

Obsah vygenerovaný umelou inteligenciou môže byť nesprávny.Obrázok, na ktorom je náčrt, bič

Obsah vygenerovaný umelou inteligenciou môže byť nesprávny.Obrázok, na ktorom je náčrt, bič

Obsah vygenerovaný umelou inteligenciou môže byť nesprávny.

**1.2 Stúpavá melódia – antikadencia**

* **neuspokojivá končiaca** melódia, **zisťovacích** opytovacích viet; hlas na konci vety stúpa. *Bol si v kine?*



**1.3 Polokadencia – semikadencia**

* **neuspokojivá nekončiaca melódia**, **výpoveď sa ešte neskončila**, počúvajúci **očakáva jej pokračovanie** ešte v hraniciach začatej výpovede
* môže byť **stúpavá**(ak na konci vetného úseku **je významová** alebo **fyziologická** prestávka)
* môže byť **rovná** (ak celú vetu vypovieme na **jedno nadýchnutie**).

*Pôjdem, /lebo pôjdeš aj ty. // Jano,/Jožo/ a otec sa už vrátili.//*

**

*Ak odídeš,/ tak ...// Nechoď,/ ak nechceš.//*

**

*Dámy a páni!*

******

**2. SILOVÁ MODULÁCIA HLASU:**

**2.1. PRÍZVUK**:

* **vyslovenie prízvučnej slabiky s väčšou intenzitou**
* v slovenčine je viazaný **na 1.slabiku** dvoj a viacslabičného slova, je **pevný /nepohyblivý**/.
* dôsledne neprízvučné sú **príklonky a predklonky**

**Rozloženie prízvuku v rôznoslabičných slovách:**







**Príklonky (enklitiky):**

* **neprízvučné slová,** ktoré **sa pripájajú** (prikláňajú) k **prechádzajúcemu** slovu s prízvučnou slabikou
* **patria sem:**  
  a**)  jednoslabičné slová** (tvary pomocného slovesa byť v prítomnom čase):som, si, je, sme, ste, súb)  **zámená**: mi, ti, si, mu, jej; ma, ťa, sa, ho, ju; nám, vám, im; nás, vás, ich**;častica**: by

**Predklonky (proklitiky):**

* **neprízvučné slová**, ktoré sa **pripájajú** k **nasledujúcemu** slovu s prízvučnou slabikou (stoja pred slovom)
* využívajú sa pri tvorbe **jambickej stopy** ( U- ), pretože slovenčina nemá prirodzený jamb (keďže prvá slabika v slove je vždy prízvučná)
* **patria sem jednoslabičné spojky a častice**: a, i, aj, že, keď, až, len, či...

**2.2 DÔRAZ (VETNÝ PRÍZVUK):**

* **zosilnenie výslovnosti** **prvej slabiky slova**
* **využíva sa, keď chceme zvýrazniť význam jedného slova vo vete**
* pomocou neho **vieme**:
  + **významovo, rytmicky a melodicky** členíme vetu
  + prejaviť svoj **osobný postoj** k obsahu jazykového prejavu

**Od polohy dôrazu závisí zmyslel celej vety:**

* **V pokojnej reči** je nositeľom dôrazu **slovo na konci vety**. (Do miestnosti vstúpil otec ako***pr***vý.)
* **Vo vypätej** **reči** môže byť nositeľom dôrazu **slovo** **na** **začiatku vety** (Ako **pr**výdo miestnosti vošiel otec!) alebo na **hociktorom slove vo vete** (Ja ťa***dob***repoznám.).
* Na rozdiel od prízvuku **pozícia dôrazu** závisí od **hovoriaceho.**

+ **Objektívny slovosled** *Bola som doma.*

+ **Subjektívny slovosled** /vzrušený začiatok vety/  *Doma som bola.*

**EMFÁZA** - citový, expresívny dôraz na slabike, ktorá sa súčasne nápadne predlžuje /ja ťa **dobre** poznám/

**3. Časová modulácia reči:**

- **tempo reči**   
- **rytmus**  
- **prestávka**  
- **kvantita hlásky**

**3.1 TEMPO REČI**

* **množstvo slabík** (alebo slov) vypovedaných za časovú jednotku

**Tempo reči ovplyvňuje:**

* **dĺžka slova**
  + napr. priemerná dĺžka slovenského slova je 2-3 sekundy, ale anglického len 1,4 sekundy
* **obsah jazykového prejavu:**
  + oficiálne, slavnostné, smútočné prejavy, referáty = pomalšie tempo (100 slov za minútu a menej)
  + príbehy, anekdoty, rozhlasové správy (120 slov za minútu)
* **autorova osobnosť** – temperament, individuálna charakteristika človeka
* **autorský zámer** – osobný postoj k jazykovému prejavu
* **komunikačná situácia**

Čím **vážnejší** alebo **smutnejší** je obsah, tým **pomalšie** tempo volíme.

Ak máme **trému,** treba hovoriť **pomalšie =>** pri **rýchlom tempe** **nevyslovujeme zrozumiteľne** slová a často **vynechávame časti slov** (´brý večer, vážení hostia!). Je výhodné **začať hovoriť tichšie** a pomalšie, poslucháči sa utíšia a sústredia.

**3.2 RYTMUS A METRUM**

**Rytmus** (z gr. takt, súmernosť) vzniká **pravidelným** (vo verši aj zámerným) **striedaním** určitého **akustického prvku**, napr. prízvuku. Jednotka rytmu:**takt**  
**Metrum**(z gr. miera) - rytmická schéma verša, podľa ktorej **básnik tvorí verš**

Jednotka metra: **stopa** (daktyl, trochej).   
  
**3.3 PRESTÁVKA**

* **prerušenie rečového prúdu na určitý čas**
* členíme reč na **kratšie** alebo **dlhšie** vetné úseky (**frázovanie**), dbáme na to, aby sme neoddelili časti textu, ktoré významovo súvisia

**1. Defektná prestávka:**

* **chybná, nadbytočná, keď človek zabudne, čo chcel povedať, pri slabej slovnej zásobe**

**2. Fyziologická** **prestávka**

* keď sa hovoriaci potrebuje **nadýchnuť**

**3a. Významová** **prestávka**

* ohraničuje vo výpovedi **logické úseky**
* hovoriaci ňou naznačuje **čiarku, dvojbodku, koniec vety (//) alebo vetného úseku (/)** – rôznou dĺžkou prestávky vyčleňuje syntagmy, vety, odseky:  
  Kam utiecť,/kam?//

**3b. Umelecká/dramatická** **prestávka** (druh významovej pauzy)

* vytvára napätie vo vnútri textu.  
  ...možno mi seba samého zhubiť!-/  
  Nemožno mi ťa// neľúbiť!-//(A.Sládkovič)  
  V tomto roku navštívime Košice,/ Levice,/Nové Zámky a // - Paríž!//

**Druhy prestávok podľa dĺžky trvania:**  
**- kratšia** (na konci jedného vetného úseku / )  
**- dlhšia**  (na konci vety alebo súvetia // )  
**- umelecká pauza** na vyvolanie dramatického napätia //

**VYUŽITIE ZJP V UMELECKOM ŠTÝLE:**

|  |  |
| --- | --- |
| **Rým** | **založený na zvukovej zhode slabík**  **druhy:** združený, striedavý, obkročný, prerývaný, postupný, gramatický  ***Postupný*** *– ABC ABC*  Všetko to na nás **pripadlo;**  ale nezabudli sme ešte na **Teba,**  ani sme záväzok svätý **nezavrhli,**  neodvrátilo sa srdce, **neochladlo,**  zrak náš neodpadol od Tvojeho **neba**  a krok sme od cesty Tvojej **neodtrhli**.  *(A. Sládkovič: Náboženská poézia)*  Vo Zvolene zvony **zvonia,**  za Zvolenom Branka **honia**…  (S. Chalupka: Branko)  ***Gramatický*** *-* rýmujú sa slová toho istého slovného druhu a v tom istom gramatickom tvare. |
| **Zvukomaľba** | Ukážka 10  A národ oboril sa na národ,  aáooo aaáo  s úmyslom vraždy, s besom skaziteľa,  kres spráskal pušiek, zahrmeli delá,  r s spr sk p š k  zem stone, piští vzduch, rvú vlny vôd,  rv vl v  kde bleskom kmitla hrozná Astarot.  (R Országh-Hviezdoslav) Napodobňuje napríklad **zvuky prírody a pracovné zvuky**. Autor sa snaží zachytiť **atmosféru** či zvuk zobrazovaného javu  Ukážka 9  Duní Dunaj a luna za lunou sa valí:  In  nad ním svieti pevný hrad  na vysokom brali.  (S. Chalupka) ***napríklad dunenie vody***:  ***alebo pukotanie starých pušiek a burácanie vĺn:*** |
| **Paronomázia** | **zvuková štylistická figúra**, využíva **opakovanie slovných základov v odvodených slovách**  **napr:** slavme slavně slávu slavuv slavných |
| **Aliterácia** | **zvuková štylistická figúra,** využíva zvukovú zhodu na začiatku slov - autor vyberá slová s rovnakými začiatočnými hláskami  **napr:** vydierači vydierali vynikajúceho vynálezcu Vincenta Vydru |
| **Eufónia**  (ľubozvučnosť) | Jazyky, ktoré majú v slovách **veľa samohlások, sa zvyčajne považujú za ľubozvučné**.  **napr:** **Ulica usína**. = eufóniu vytvára opakovanie samohlások *u i/í a* |
| **Kakofónia** | **Opak eufónie**, ťažké zoskupenie hlások a slov. Môžeme ju nájsť **v jazykolamoch,** ktoré sa využívajú pri hlasových rozcvičkách hercov, rečníkov...  **napr:** Strč prst skrz krk, Polep plot plátnom |

**ORTOEPIA**:

* náuka o spisovnej výslovnosti
* kodifikačnou príručkou pre spisovnú slovenčinu sú **pravidlá slovenskej výslovnosti**

**V rámci výslovnosti rozoznávame tri výslovnostné štýly**:

**A) vysoký štýl**

* využíva sa vo **verejnom oficiálnom prostredí**, recitácia umeleckých textov, slávnostných prejavov
* využíva sa **spisovná slovenčina** (učiťeľka, dekan = vyslov tvrdo, s\_ňou = splývavá výslovnosť)

**B) neutrálny štýl**

* najčastejšia podoba hovorenej spisovnej slovenčiny, využíva sa v **súkromnom aj pracovnom styku**
* ak je medzi komunikantmi **spoločenský odstup** (starší/mladší, podriadení/nadriadení) tak využívajú spisovný jazyk (učiťeľka/učiťelka, kapustňica, mesťečko).

**C) nižší štýl**

* využíva sa v **súkromnom aj verejnom prostredí**, tam, kde je medzi komunikantmi neoficiálny alebo priateľský vzťah
* sú tam **odchýlky** od výslovnostnej normy, napríklad vplyv miestneho dialektu (učitelka - tvrdé l, ďekan, chlapof, ťieto, z\_ňou, kapusňica, mestečko)

**ROMANTIZMUS**

**SPOLOČENSKÁ SITUÁCIA VO SVETE:**

* prvá polovica 19. storočia sa niesla v duchu vojen, revolúcií a atentátov
* revolúcie hlásali rovnosť všetkých ľudí, právo jednotlivcov na slobodu a úspešný život
* život v spoločnosti však nespĺňal tieto požiadavky
* ľudia žili v pesimizme, pretože nemohli zmeniť konzervatívnu politiku štátov a spoločenské systémy

**SITUÁCIA V UMENÍ – LITERATÚRA VO SVETE:**

* romantizmus ako umelecký smer vznikol v prvej polovici 19. storočia
* lyrizácia epiky + epizácia lyriky = druhový synkretizmus

**ZNAKY ROMANTICKEJ LITERATÚRY:**

* prevaha ducha nad hmotou
* uprednostňovanie citu pred rozumom
* bojovali za slobodu človeka, ale aj celého národa
* využívali historické témy
* vyzdvihoval individuálnosť
* prevaha rozporu medzi túžbami a skutočnosťou
* inšpirácia čerpaná z ľudovej slovesnosti – rozprávky, povesti (nadprirodzené bytosti, čarovné predmety)

**ROMANTICKÁ POSTAVA:**

* vydedenec spoločnosti, zbojník, tulák
* jedinečný → *individualizmus*
* postava má prikrášlene vlastnosti, je dokonalá → *idealizmus*
* schopný veľkej obety za národ → *titanizmus*
* ochotni vykupit ludstvo→ mesianizmus
* aj keď vzdoruje osudu, nakoniec umiera
* stotožnenie autora s hl. postavou → autoštylizácia

**SLOVENSKÝ ROMANTIZMUS → SPOLOČENSKÁ SITUÁCIA:**

* presadil sa už v 40. rokoch 19. storočia, čo bolo značne neskôr než romantizmus vo svete, preto mal prevažne národný charakter
* kultúrno-politický život Slovenska sa rozvíjal s pomocou:
* cirkvi, ktorá zakladala evanjelické a katolícke školy
* slovenskej inteligencie, ktorá zakladala spolky, napríklad Spoločnosť českoslovanská
* Slovensko bolo súčasťou uhorského štátu, v ktorom si maďarský národ nárokoval na dominantné postavenie bez ohľadu na to, že tu žijú aj iné národy
* Slováci reagovali listom panovníkovi (1842), ktorý nazvali Slovenský prosbopis, v ktorom odmietali najmä masívne pomaďarčovanie
* v revolúcii 1848/49 sa Slováci snažili o lepšie postavenie v rámci Uhorska a požadovali:
* územne vyčlenenie v rámci Uhorska
* jazykové práva
* demokratizáciu života
* podnikli rôzne aktivity na dosiahnutie týchto cieľov a tak vznikli:
* Žiadosti slovenského národa
* Slovenská národná rada
* dobrovoľnícke výpravy proti maďarskej revolúcii
* revolúcia definitívne zmenila feudálnu spoločnosť na kapitalistickú a to prinieslo ďalšie zmeny v politických a sociálnych požiadavkách Slovákov

**ZNAKY:**

* bol oneskorený za európskym romantizmom
* mal národný charakter, čerpal z ľudovej slovesnosti
* obracal sa hlavne na ľudové vrstvy
* zdôrazňoval minulosť Slovákov, hrdosť človeka (Slováka) žijúceho v Uhorsku
* doviedol nás k uzákoneniu spisovnej slovenčiny Ľudovítom Štúrom, tento jazyk spojil katolíkov aj evanjelikov
* hrdina je príslušník z nášho národa, je to vlastenec, za slobodu bojuje jednotlivec i kolektív

**CHARAKTERISTIKA ŠTÚROVCOV:**

* boli všestranne vzdelaní: literárne, politicky, kultúrne
* zakladali spolky miernosti (protialkoholické)
* vydávali Slovenské národné noviny s literárnou prílohou Orol tatranský
* nacvičovali ochotnícke divadlá
* založili vydavateľstvo Tatrín
* písali poéziu, prózu

**JÁN KOLLÁR**

Kollár študoval v Nemecku a tam sa stal svedkom silnejúceho nemeckého nacionalizmu počas osláv Lutherovej reformácie. Nemecka mládež chcela zjednotiť Nemecko a ponemčené slovanské územia mali obavy o budúcnosť slovenského národa a Slovanov. Preto sa stal JK propagátorom **myšlienky slovanskej vzájomnosti**. Chcel aby slovanské národy spolupracovali, vymieňali si knihy, časopisy a odborníkov, spisovateľov. Navrhol používanie 4 slovanských jazykov a československý jazyk by bol spoločný pre Čechov a Slovákov. Česi to neprijali, a preto JK vzhľadom na svoje názory odmietol Štúrovu slovenčinu. Slovanské sebavedomie pomohol zvýšiť filozof **Herder**, keď napísal, že minulosť patrila Germánom a budúcnosť bude patriť Slovanom, pretože sú nepriateľmi vojen a milujú mier. Rusko zvíťazilo nad Napoleonom a JK považoval Rusov za ochrancov. Bol to jediný samostatný slovanský štát. Rakúsko sa obávalo zjednotenia slovanských národov, preto mnohých národovcov a vstúpencov myšlienky slovanskej vzájomnosti prenasledovali. Pansláv narodení v Mošovciach, študoval teológiu v nemeckej Jene (tu spoznal Frederiku Schmidtovú), ktorú si vzal za manželku až po 16 rokoch, keď zomrela jej matka. Nechcela dovoliť, aby sa dcéra vydala do necivilizovaného Uhorska.

**Tvorba :**

* **Básne Jána Kollára**: sonety, elégie, ódy → príliš revolučné, neprešli cenzúrou, mnohé z nich teda kolovali v odpisoch
* **Národnie spievanky**: zbierka cca 2500 ľudových piesní
* **O literárnej vzájomnosti medzi kmeňmi a nárečiami slovanskými**: plán úzkej kultúrnej spolupráce (nie politickej) Slovanov, ktorý tvorí 4 kmene → ruský, poľský, československý, srbochorvátsky

**SLÁVY DCÉRA**

*Útvar*: lyricko-epická básnická skladba (porušená požiadavka čistoty)

*Kompozícia*:

* predspev
* spevy - sú tvorené sonetmi. Rieky v názvoch patria krajom ktorými sa vracal z Jeny domov
* Sála
* Labe, Rén, Vltava
* Dunaj
* Léthé
* Acheron

*Prozódia*: časomiera (predspev), sylabicko-tonický VS (slabično-prízvučný)

*Jazyk*: čeština

*Postava Míny*: je stelesnením cností a krásy slovanských žien, je opísaná ako bohyňa, nie ako skutočná bytosť. Má svetlé vlasy a modré oči hoci má nemecký pôvod stáva sa alegóriou slovanstva. poslovančenie Friederiky Schmidtovej sa stalo zadosťučinením za krivdy, ktoré Slovania v dejinách vytrpeli.

*Predspev*:

* elégia, je písaný časomerným veršovým systémom (striedanie dlhých a krátkych slabík)
* napísaný elegickým distichom (smutný dvojverš)
* autor tu zhrnul svoje myšlienky o národe, odnárodnení, ľudskosti...
* autor žiali nad osudom Slovanov zvlášť polabských Slovanov (ich zem charakterizuje slovami ,, *někdy kolébka, nyí národu mého rakev.‘‘* Obáva sa aby podobný osud nepostihol aj Slovensko.
* záchranou má byť spojenie sa Slovanov na čele s Ruskom (symbol duba)
* v nasledujúcich dvoch veršoch kritizuje utláčateľov Teotónia = Nemecko
* kritizuje tých, ktorí zrádzajú vlastný národ
* v závere hovorí o budúcnosti Slovanov, ma nadej že bude lepšia ako minulosť

*Sála*: obsahuje väčšinou ľúbostné sonety. Lyrický hrdina sa nachádza na území Nemecka. Putovanie začína v Jene, kde zanecháva svoju lásku Mínu. Od začiatku básnik lásku k žene spája s pravdou cnosťou a láskou k vlasti. V jej výzore predstavil prednosti slovanských žien. V noci za hrdinom prichádzajú dvaja duchovia a pýtajú sa ho koho miluje viac: ženu alebo vlasť? Odpovedá:  
 *srdce vyrvu, na dvě rozlomím,  
 na, řknu, jednou vlasti pulku druhou Míně*

*Labe, Rén, Vltava*: odchod z Jeny, sú tu ešte ľúbostné tóny, ale prevláda už smútok. Všíma českú krajinu a jej postavenie vo svete. Obviňuje nielen nepriateľov, ale aj pasivitu ľudí

*Dunaj*: prichádza na Slovensko, kde vidí biedu, krivdy a utrpenie. Ospevuje svoju milú, vie, že v pozemskom živote mu nikdy patriť nebude. Zjavuje sa mu ako mŕtva a básnik túži umrieť. (častý motív Tatier) viera v slávnu budúcnosť. (*,, slávský život za vzor potopy rozšíří svých všudy krokú ‘‘*)

*Léthé*: v gr. mytológii rieka, z ktorej sa pije zabúdanie. Autora po slovanskom nebi sprevádza Mína, stretávajú tých ktorí pre vlasť niečo urobili.

*Acheron*: z gr. rieka vzdychov pretekajúca podsvetím. Autor putuje po slovanskom pekle a stretáva tu odrodilcov. (*,,peklo zrádcúm, nebe Slávum věrným!‘‘*)

**ANDREJ SLÁDKOVIČ**

* vl. menom Andrej Braxatoris
* Narodil sa v Krupine, v početnej rodine učiteľa a literáta (ako ôsme zo sedemnástich detí)
* Aby si zarobil na štúdiá, pôsobil ako učiteľ v meštianskych domoch - zamiloval sa do Márie Pišlovej, kým študoval v BA a v Nemecku, rodičia prinútili Máriu vydať sa za bohatého medovnikára
* Zažil veľké sklamanie, ktoré dalo podnet k napísaniu skladby Marína, potom pôsobil ako ev. farár v Radvani

**Tvorba:**

* Filozoficko-básnická skladba **Sôvety v rodine Dušanovej**
* Lyricko-epická skladba **Detvan**

**MARÍNA**

*Literárny druh:* ľúbostná lyrika

*Literárny žáner:* básnická skladba **,** dejová osnova je len naznačená, v popredí je prejav lyrického hrdinu

*Téma:*autor spája lásku k žene s láskou k vlasti

*Hlavná myšlienka:*báseň je oslavou života a všetkého pozitívneho, čo ho tvorí

*Kompozícia.:*291 desaťveršových strof

*Jazyk básne:*Štúrova slovenčina

*Záver:* lyrický hrdina odoláva vábeniu Maríny zmenenej na pohronskú Vílu, ostáva pevnou nohou na zemi rozhodnutý postaviť sa proti neprávostiam sveta, dáva prednosť reálnemu životu.

*Veršový systém:* sylabický (8 a 10 slabík)

*Hlavné témy:*

* Krása - ospevuje krásu duchovnú i vonkajšiu - nepotrebuje šperky, prirodzená krásna
* Láska k Maríne – Autor sa vyznáva zo silného citu, ktorý k Maríne prechováva, navždy ju bude ľúbiť

Opisuje (*možno mi.*.), čoho sa môže vzdať, nemožno mu však neľúbiť Marínu (**anafora**)

Obraz nešťastnej lásky, keď sa Marína vydala za iného (Ich láske hrozí nebezpečenstvo *Svety závistlivé si medzi nás stali* ...) víla ho láka do hlbín Hronu, ale on odoláva, lebo ho "*viažu zemské potreby*" (práca pre národ). Záverečný obraz večnej lásky

* Láska k Slovensku – básnik lásku k Maríne spája s láskou k Slovensku. Má vrúcny vzťah k Tatrám, Hronu, Sitno
* Mladosť – chápe ako príležitosť k zmene, mladý človek nie je iba vekom, ale aj duchom

Skladba má dve časti:

* Časť: **je lyricko-epická**,

1. zachytáva v nej nešťastnú lásku k Márii, opisuje ideál krásy, ktorého stelesnením je Marína. Jej havranie vlasy, ľaliové hrdlo - ňadrá, hviezdne oči = je opojený jej krásou, Nebojí sa ničoho na svete, iba jej odmietnutia.
2. Marínu predstavuje štúrovcom ako anjela, bohyňu.
3. Nad láskou sa sťahujú mraky, prilieta motýľ - symbolizuje zvodcu, ktorý lieta z kvetu na kvet, potom sa objavuje skutočný zvodca - had - ktorý ju vystríha pre životom.

* Časť: **je reflexívno-symbolická** – ich láska naráža na neprekonateľné spoločenské prekážky. Marína sa mení na pohronskú vílu, láka hrdinu do vĺn, no on jej odoláva, hľadá iný zmysel života. Pokračovaním lásky k Maríne sa stáva láska k vlasti. Láska k žene a láska k vlasti sa u básnika navzájom prelína.

*Vlasť drahú ľúbiť v peknej Maríne, Marínu drahú v peknej otčine. A obe v jednom objímať*

Vlasť žena = **J.Kollár**

Vlasť + žena = **A. Sládkovič**

AS

Sládkovič

Vlasť

**Ľ. Štúr**

**ĽUDOVÍT ŠTÚR**

* **ako politik**
  + poslanec za mesto Zvolen
  + **10. 5. 1848 -** *ŽIADOSTI SLOVENSKÉHO NÁRODA* - boli vyhlásené v Lipt. Mikuláši,

Ich autormi boli Štúr, Hurban a Hodža. 12. mája bol na nich vydaný zatykač a museli opustiť Slovensko, uchýlili sa v Česku.

* + **Žiadali**: uznanie existencie slovenského národa, zrušenie poddanstva, úradný jazyk slovenčina
  + v septembri 1948 vznikla vo Viedni Slovenská národná rada, ktorá žiadala odtrhnutie Slovenska od Uhorska. Cisár František Jozef I. poskytol len neurčité sľuby, ktoré nesplnil. Nastáva centralizácia monarchie pod vedením ministra vnútra Bacha – **Bachov absolutizmus.** Štúr bol pod policajným dozorom.
  + vodca revolúcie Slovákov (1848/1849)
* **ako jazykovedec**
  + 1843: na fare v Hlbokom (spolu s Hodžom a Hurbanom) – kodifikácia stredoslovenského dialektu
    - založená na **fonetickom** princípe
    - nakoniec kodifikácia prijatá katolíkmi i evanjelikmi
  + Kodifikačné príručky:
    - **Nárečja slovenskuo alebo potreba písaňja v tomto nárečí** (obhajoba slovenčiny)
    - **Náuka reči slovenskej** (gramatická príručka), Za základ prijali **kultúrnu stredoslovenčinu**.
  + 1852: kodifikácia dokončená (M. Hattala, M. M. Hodža)
    - podľa vzoru z cudzích jazykov (najmä češtiny) - ústup od fonetického princípu (zavedené y/i, hláska ľ, ä)
* **ako novinár**
  + vydáva prvé slovenské politické noviny – **Slovenskje národňje novini** s literárnou prílohou **Orol tatránski,** články: *Kde leží naša bieda*
  + popisuje príčiny biedy na Slovensku: poddanstvo, opilstvo, nevzdelanosť, zemianstvo – upadajúce mravne aj materiálne
* **ako básnik**
  + prvé básnické zbierky ešte v češtine (pred uzákonením sp. normy) – **Krakoviaky, Dumky večerní**
  + neskôr vydáva zbierku básní v slovenčine – **Spevy a piesne**

**ROZŽEHNÁNÍ**

*Druh lyriky:* ľúbostná

*Forma:* viazaná reč

*Téma:* rozlúčka s láskou Máriou Pospíšilovou, pretože ho povinnosť núti venovať svoje srdce vlasti

*Hlavná myšlienka, konflikt básne:*rozpor medzi láskou a povinnosťou

*Zapomeň, Drahá, zapomeň jinocha,   
nade nímž mraky se bouřlivé shání.*

*Jazyk básne:* český jazyk

*Romantické znaky:* titanizmus, individualizmus, autoštylizácia, kontrast medzi túžbou a povinnosťou, symboly štúrovcov: búrka, hromy, Tatra

**Porovnanie básne so skladbou Slávy dcéra:**

* *Tematická súvislosť:* básnici porovnávajú lásku k žene s láskou k národu
* *Jazyková súvislosť:* Obe básne sú v češtine
* *Myšlienková:*
* **Kollár** vo svojej básni opisuje lásku k žene aj vlasti. Stojí pred rozhodnutím, komu venovať svoju lásku, preto rozdelí svoje srdce na dve polovice, jednu venuje vlasti a druhú  Míně (milovanej žene)
* **Štúr** vo svojej básni stojí pred rovnakým problémom, miluje ženu a aj svoju vlasť, ale on dáva prednosť vlasti, ktorej venuje celú svoju lásku a ženu opúšťa.

**Znaky Štúrovej spisovnej slovenčiny**

* Fonetický pravopis: Ď, Ť, Ň – vždy sa označuje mäkkosť (ďeťi)
* Neexistuje y, ý, ä, é, ľ,
* Dvojhlásky: ja, je, uo
* Zaviedol krátenie druhej dĺžky (krásna) – tzv. rytmický zákon
* V 3. osobe slovies j. č. min. času zavádza príponu –u (bežau, spievau)
* Neurčitok slovies končí na –uvať (nocuvať, ukazuvať)
* **Na porovnanie znaky bernolákovčiny:**
* Fonetický pravopis – označovanie mäkkosti pri mäkčení (Ď, Ť, Ň, Ľ)
* Neexistuje y, ý
* Namiesto dvojhlások - á, é, ú
* Odstraňuje české litery ĕ, ů, ř
* Veľkým začiatočným písmenom sa píšu všetky podstatné mená a výrazy týkajúce sa osôb
* Hláska j sa zapisuje ako g
* Hláska q sa zapisuje kv, x ako ks