**7.**

**A: Opis 2. roč.**

* Čo je to opis
* Druhy opisu
* Vysvetliť pojmy: karikatúra, hyperbola, synekdocha, frazeologizmy
* Čo je to charakteristika
* Druhy charakteristiky

**B: Romantizmus**

* Charakteristika romantizmu ako liter. smeru
* Vysvetliť pojmy: individualizmus, subjektivizmus, titanizmus, literárny synkretizmus, protiklad
* Vedieť vysvetliť historický prézent: použitie prítomného času na vyjadrenie minulého deja
* J. W. Goethe: Utrpenie mladého Werthera
* G. Gordon: Putovanie Childa Harolda
* V. Hugo: Chrám Matky Božej v Paríži
* A. S. Puškin: Kapitánova dcéra (povinné dielo, vedieť všetko)

**OPIS**

* základný slohový útvar opisného slohového postupu

kompozícia = úvod, jadro a záver:

* kompozícia je v porovnaní s rozprávaním voľnejšia
* je nevyhnutné dodržiavať logickú postupnosť (sprava doľava alebo naopak, zhora dole alebo naopak, spredu dozadu alebo naopak, od stredu k obvodu alebo naopak)

**DRUHY OPISU**

* podľa výberu jazykových prostriedkov:

**statický – dynamický**

* podľa postoja autora:

**objektívny - subjektívny**

* podľa využitia v komunikačnej sfére:

**jednoduchý – umelecký (náladový) – náučný (odborný)**

1. STATICKÝ OPIS

* zachytáva statické predmety, neživé veci, ale aj osoby
* uprednostňuje menné vyjadrovanie (vysoká frekvencia mien, združených pomenovaní)
* slovesá zastupuje pomocné sloveso byť (často v spojení s trpným príčastím), ktoré sa často vynecháva (elipsa)
* syntax: jednoduché vety s viacnásobným vetným členom, priraďovacie súvetia, podraďovacie súvetia s vedľajšou vetou prívlastkovou

2. Dynamický OPIS

* najčastejšia podoba: opis pracovného postupu
* nositeľom dynamiky sú slovesá
* využíva plnovýznamové činnostné slovesá
* dynamicky možno opísať aj statický predmet (namiesto pomocného slovesa byť použijeme plnovýznamové sloveso *(les je zlatistý, les sa topí v zlate)*
* jednotlivé úkony vymenúva v logickej časovej a príčinnej následnosti (poradie činností nemôžeme zmeniť)
* na rozdiel od rozprávania nezachytáva jedinečný príbeh
* kompozícia: zvyčajne sa skladá z dvoch častí:
* vymenovanie materiálu a nástrojov potrebných pri práci
* opis postupu:
* využíva 1. os. pl.oznamovacieho spôsobu,
* alebo 2.os.pl.rozkazovacieho spôsobu

3. OBJEKTÍVNY OPIS

* čo najvernejšie zachytáva znaky a vlastnosti opisovaného predmetu
* nevyslovuje vlastné hodnotiace stanovisko
* autor ostáva v úzadí
* využíva neutrálnu lexiku, odbornú terminológiu, enumeráciu (vymenúvanie) predmetov, farieb, ...

4. SUBJEKTÍVNY OPIS

* autor opisuje predmet zo svojho hľadiska
* autorský subjekt ovplyvňuje výber a usporiadanie znakov a vlastností opisovaného predmetu
* využíva expresívne jazykové prostriedky
* uplatnenie najmä v umeleckom štýle → využíva jeho prostriedky: hyperbola, zdrobneniny, metafory, prirovnania, frazeologizmy, synekdochy

5. JEDNODUCHÝ OPIS

* jednoducho vymenúva znaky, vlastnosti predmetu
* radí ich voľne za sebou
* podobá sa informácii
* využíva sa v hovorovom štýle

6. UMELECKÝ OPIS

* je subjektívny
* takmer vždy tvorí súčasť rozprávania (opis postavy, prostredia, okolností deja)
* môže byť zachytený z pohľadu rozprávača alebo niektorej z postáv
* nadčasovosť
* vnímanie javov zmyslami
* zachytáva dojem, náladu
* emocionálny

7. ODBORNÝ/NAUČNÝ OPIS

* je presný, systematicky vymenúva a hierarchizuje znaky a vlastnosti predmetu
* môže byť statický aj dynamický
* využitie: v náučnom a publicistickom štýle
* býva súčasťou výkladu
* znaky odborného opisu:
* neosobné vyjadrovanie (najčastejšie 3.os. sg.)
* objektívnosť
* termíny a cudzie slová, neutrálna lexika
* presnosť (využíva zátvorky, pomlčky)
* názornosť = preto využíva schémy, ilustrácie, nákresy
* nevyužíva citovo zafarbené, nespisovné slová ani obrazové prostriedky

**KARIKATÚRA**

* subjektívny opis osoby s úmyslom zosmiešniť, kritizovať
* využíva najmä zveličenie – **hyperbolu**
* všíma si zväčša negatívne vlastnosti osoby
* svoje využitie má nielen v slovesnom, ale aj vo výtvarnom umení

**SYNEKDOCHA**

* je druh metonymie, pri ktorom dochádza k prenášaniu významu na základe kvantitatívnych súvislostí - to znamená, že jedna časť môže zastupovať celok alebo naopak
* napr.: Nebolo tam ani nohy (Neboli tam žiadne osoby), Sála tlieskala(Diváci v sále tlieskali)

**FRAZEOLOGIZMY**

* sú ustálené slovné spojenia, ktoré majú obrazný a prenesený význam

**CHARAKTERISTIKA**

* je výstižný opis nielen typických vonkajších znakov, ale aj vlastností osoby, veci alebo javu

**DRUHY CHARAKTERISTIKY**

* **objektívna** - je vymenúvanie vlastností bez hodnotenia, stretneme sa s ňou v odbornom a AŠ (úradný životopis)
* **subjektívna** - vlastností osoby využíva autor na hodnotenie (v umeleckej charakteristike)
* **priama** - vymenúvanie vlastností osoby pomocou abstraktných podstatných mien (usilovnosť, zodpovednosť..) a akostných prídavných mien *(*usilovný, zodpovedný), s charakterom postavy nás oboznamuje autor, iná postava alebo postava sama
* **nepriama** - ak vlastnosti postavy vyplývajú z jej konania. Často sa využíva v bežnej komunikácii a v slovesnom umení
* **individuálna** - charakterizujeme jedného človeka, vlastnosti jednej osoby (autocharakteristika, posudok, beletrizovaný životopis)
* **skupinová** - charakterizujeme skupinu ľudí, ktorá má rovnaké záľuby, povolanie (hudobná skupina, maliari..)
* **porovnávacia** - porovnávame dve osoby, predmety, javy s cieľom poukázať na spoločné a rozdielne znaky
* **koncentrovaná** - spisovateľ si zo všetkých vlastností človeka vyberie tú najtypickejšiu a charakterizuje ju jedným slovom: Anča-**zmija**=má jedovatý jazyk, človek-**milión**=jeden z mnohých, akých sú milióny..

**INDIVIDUÁLNA CHARAKTERISTIKA**

1. POSUDOK

* patrí medzi písané útvary oficiálnej komunikácie
* vyžadujú ho niektoré inštitúcie: armáda, zahraničné univerzity, ...
* musí byť objektívny, vecný, komplexný. Má sa vyjadriť k dôležitým stránkam povahy posudzovaného a k zvláštnostiam jeho správania
* má formu úradného listu, v ktorom uvádzame:
* adresa odosielateľa, aj prijímateľa, miesto, dátum
* meno osoby a obdobie, za ktoré hodnotíme
* doterajšia pozícia
* vzťah k práci, záujem o rast
* hodnotenie pracovných schopností
* predpoklady na post, o ktorý sa uchádza

2. AUTOCHARAKTERISTIKA

* charakteristika seba samého
* osobitným druhom autocharakteristiky je administratívny životopis a beletrizovaný životopis

3. BELETRIZOVANÝ ŽIVOTOPIS

* zachytáva vlastný život autora alebo život inej osoby.
* využíva prostriedky umeleckého štýlu.
* uplatňuje sa v ňom fantázia.
* využíva opisný a informačný postup. Pri prerozprávaní niektorých údajov používa rozprávací slohový  postup

**ROMANTIZMUS:**

* romantizmus ako umelecký smer vznikol v **prvej polovici 19.storočia**
* lyrizácia epiky + epizácia lyriky = **druhový synkretizmus**

**CHARAKTERISTIKA:**

* prevaha **ducha** nad **hmotou**
* prevaha **citu** pred **rozumom**
* boj za **slobodu** človeka, ale aj celého národa
* využívali **historické** témy
* vyzdvihoval individuálnosť
* prevaha rozporu medzi túžbami a skutočnosťou
* inšpirácia z **ľudovej slovesnosti** – rozprávky, povesti (nadprirodzené bytosti, čarovné predmety)
* **historický prézent** = využitie prítomného času na vyjadrenie minulých dejov (napr. Chrám Matky Božej v Paríži)

**ROMANTICKÁ POSTAVA:**

* **vydedenec** spoločnosti, zbojník, tulák
* jedinečný → ***individualizmus***
* postava má prikrášlene vlastnosti, je dokonalá **→ *idealizmus***
* schopný veľkej obety za národ **→ *titanizmus***
* ochotný vykúpiť ľudstvo **→ *mesianizmus***
* aj keď vzdoruje osudu, nakoniec umiera
* stotožnenie autora s hl. postavou → ***autoštylizácia***

**JOHANN WOLFGANG GOETHE - UTRPENIE MLADÉHO WERTHERA**

* viedol bohatý spoločenský život

**DIELO:**

**Druh:** epika

**Žáner:** román

* **autobiografické znaky** z ľúbostného života autora
* najprv je písaný **formou denníkových zápiskov a potom formou listov priateľovi** => jeho forma nie je jednoznačná

**Téma:** Werther sa zamiluje do Lotty, snúbenice svojho priateľa, východisko z tejto situácie nachádza v samovražde.

**Idea:** Vzbura romantického hrdinu voči **konvenciám** *(zaužívaný spôsob a vzor správania, myslenia*) spoločnosti

**Hl.postavy:**

* **Werther**: romantický typ, vášnivý, nepokojný, sústredený na city, autobiografická postava, mladý, vzdelaný, stredná vrstva, obdivuje prírodu
* **Lotta:** mladá pekná žena, plná citu a vášne, výborne vychovaná, takže vie, že city k Wertherovi musí potlačiť, verná manželovi

**DEJ:**

Werther prichádza na vidiek, aby zabudol na stratenú lásku. Zaľúbi sa do Lotty, ktorá sa vydala za Wertherovho priateľa. Werther to nedokáže prijať a rozhodne sa spáchať samovraždu.

**Znaky preromantizmu:**

* nešťastná nenaplnená láska
* rozpor medzi osobnými túžbami a konvenciami spoločnosti
* vášeň hlavnej postavy, citové rozpoloženie
* nemožnosť uplatniť svoje nadanie

**GEORGE GORDON, LORD BYRON** **– PUTOVANIE CHILDA HAROLDA**

* Angličan, **šľachtického** pôvodu
* Od narodenia znášal **výsmech** aristokratickej spoločnosti kvôli deformácii pravej nohy. Umrel na maláriu.
* Aktívne pomáhal talianskym revolucionárom a Grékom, ktorí bojovali proti **osmanskej nadvláde**

**Tvorba:** báseň Chillonský väzeň, Putovanie Childa Harolda

**DIELO:**

**Druh:** lyricko-epické dielo = **druhový a žánrový synkretizmus**

**Žáner:** **básnická poviedka/poéma**, tzv. lyrický cestopis

**Znaky diela:**

* subjektívnosť rozprávania
* reflexívnosť
* lyrické opisy prírody a krajín (Grécko, Taliansko)
* **motív cesty/putovania**, okolo stredozemného mora prebral básnik zo starovekého eposu

**Childe Harold** - **autobiografická postava** mladého šľachtica, sklame sa v láske a odmieta prísne zákony anglickej spoločnosti. Opúšťa Britániu a blúdi po krajinách okolo Stredozemného mora. Všíma si špinu veľkomiest, ich históriu, náboženstvo, ...

**Znaky romantizmu:**

1. **Vytvoril** tzv. **byronovského hrdinu: pyšný, vášnivý, búrlivý**, **slobodomyseľný** človek, rozchádza sa so spoločnosťou.Všade vidí neprávosť, **osobná tragédia** prerastá do **konfliktu** s celou **spoločnosťou a svetom.**
2. Poviedka má spoločné **znaky s eposom**: viazaná reč, epické prvky, vzývanie Múzy
3. **Harold je sklamaný** vlastným životom v Británii:
4. pochádzal z rodiny, v ktorej jeho **predok spáchal zločin**, vrhalo to zlé svetlo na všetkých potomkov
5. bol **mladý, nečestný, výbušný**, rád si vypil
6. obklopoval sa **falošnými priateľmi** (kumpánmi), ktorí žili z jeho peňazí
7. **ženy** okolo seba vníma **negatívne,** bažia iba po moci a po peniazoch *„ako moľ po plameni“* , vidia iba mamonu
8. **Harold** sa rozhodne **opustiť takúto spoločnosť** a **cestuje** po krajinách okolo Stredozemného mora
9. **Upozorňuje zotročené národy** na ich pasivitu, nemajú sa spoliehať na slávnu minulosť a na pomoc iných národov, pretože ak si nevybojujú slobodu sami, vždy niekto bude ich zotročovateľom
10. **Vyzýva otrokov** **(helotónov** = otroci podobní Sparťanom, ktorí si mohli vybojovať slobodu), aby zahnali protivníka (soka)

**VIKTOR HUGO - CHRÁM MATKY BOŽEJ V PARÍŽI *\*povinné čítanie\****

* Francúzsky dramatik, **(1802 – 1885)**

**Tvorba**: r. Bedári, dráma Cromwell

**DIELO:**

**Žáner:** historický román

**Téma**: romantický príbeh krásnej Cigánky Esmeraldy a škaredého Quasimoda, príbeh dobra a zla

**Idea:** ohyzdný zovňajšok neznamená ohyzdnú dušu a naopak.

**POSTAVY:**

* **Esmeralda –** krásna, dobrosrdečná Cigánka, protiklad Quasimoda. mravná a čistá, miluje Phoeba a odmieta Frolla
* **Quasimodo –** škaredýzvonár v chráme, najviac **kontrastná postava** – ohyzdný zovňajšok a dobrá duša, protiklad Esmeraldy => **harmónia kontrastov = znak romantizmu!**
* **Claude Frollo:**
* najrozporuplnejšia (nezvyčajná) postava => nositeľom zlých vlastností je kňaz
* ochutnáva zakázané ovocie alchýmie i astrológie
* posadnutý Esmeraldou, vášeň, ktorú cíti nepochádza od Boha, mení sa na netvora ***=>* obrovský rozpor = znak romantizmu!**
* **Phoebus –** kapitán, veliteľ kráľovskej stráže, krásny, ale namyslený => **vnútorne kontrastná postava**
* **Pierre Gringoire –**básnik a spisovateľ bez úspechu, bez peňazí a domova, sprevádza dej

**Znaky romantizmu:**

* dej založený **na harmónii kontrastov** = súlad:

krása Esmeraldy - ohyzdnosť Quasimoda

Quasimodova duša - Quasimodov výzor

Phoeubusova duša - Phoebusov výzor

kňaz Frollo - netvor Frollo

Frollova láska - Quasimodova láska

parížska chudoba - veľkoleposť Paríža

Frollova viera – Frollov záujem o vedu

* **historické prostredie:** 15. storočie = stredovek, prostredie – Paríž, Notre-Dame
* **historická postava** spisovateľa Pierra Gringoira /pijér grenguár/
* **démonickosť postavy Frolla**: ako kňaz mal zakázané milovať ženu, venovať sa astrológií a alchýmii. No on bol posadnutý láskou k Esmeralde, zvrhlík, vrah, ... negatívne vlastnosti => **hyperbolizované**
* vyhrotené **city, vášeň**, romantický **únos, nešťastná láska**

**V románe je použitý:**

1. **Chronologický** kompozičný postup: hlavná dejová línia štyroch postáv
2. **Retrospektívny** kompozičný postup: v dejových odbočeniach sa dozvedáme o predchádzajúcom živote postáv, kým sa nespoznali
3. **Historický prézent:** využitie prítomného času na vyjadrenie minulých dejov
4. **Podrobné opisy prostredia a chrámu**: vykresľuje pomery v stredovekom Paríži 15. storočia, je alegóriou na pomery autorovej súčasnosti (19. st.)

**Rozprávač:**

* **Prvý rozprávač** tituluje sám seba ako "*autora tejto knihy*", rozpráva v 3. osobe
  + Spomína, ako pred niekoľkými rokmi objavil v Chráme na stene rukou vyryté grécke slovo **ANANKÉ** = osud, upútalo ho, a tak napísal knihu. Slovo ananké napísal Frollo.
* **Druhý rozprávač** - chudobný študent **Pierre Gringoire** - v skutočnosti historická postava francúzskeho spisovateľa

**DEJ:**

* **V Paríži** sa koná **sviatok bláznov**, súťaž o najškaredšiu grimasu vyhráva Quasimodo – zvonár v Notre Dame
* Kňaz **Klaudius Frollo** sa **zamiluje** do cigánky **Esmeraldy**, rozhodne saju **uniesť**, touto úlohou poverí Quasimoda.
* **Esmeraldu** pred únosom **ochráni** kapitán lukostrelcov **Phoebus**, ktorý ju tiež miluje.
* **Quasimodo** je **za únos potrestaný**. Ľudia sa mu vysmievajú, mučia ho, keď prosí o vodu, prináša mu ju len Esmeralda.
* **Každý z týchto troch mužov miluje Esmeraldu inak:** Frollo posadnuto, Phoebus žiadostivo, Quasimodo úprimne a čisto. Esmeralda miluje Phoeba.
* **Frollo** nachádza spolu Esmeraldu a Phoeba, **zo žiarlivosti Phoeba zabíja**, z vraždy obvinia Esmeraldu a odsúdia ju na smrť. Quasimodo ju však zachráni a ukryje v chráme, ktorý poskytuje **azyl**.
* **Esmeralda odhaľuje tajomstvo svojho pôvodu** – keď bol Quasimodo dieťa, cigánky ho pohodili v kostole a ukradli Esmeraldu. Esmeralda nachádza svoju skutočnú matku.
* **Frollo podvodom dosiahne, aby Esmeralda opustila azyl**, Esmeralda je vydaná na popravu. Keď Quasimodo vidí ako sa Frollo pri poprave škodoradostne usmieva, zhodí ho z hradieb chrámu.
* **Quasimodo ukradne Esmeraldino telo** a zanesie ho do hrobky. Po dvoch rokoch je nájdená v hrobke kostra ženy a kostra muža s krivou chrbticou, ktorá ju objímala.

**ALEXANDER SERGEJEVIČ PUŠKIN – KAPITÁNOVA DCÉRA *\*povinné čítanie\****

* Rus, **šlachtického** pôvodu, no aj napriek tomu spolupracoval s odporcami cárizmu

**Tvorba:** veršovaný román Eugen Onegin, r. Kapitánova dcéra

**DIELO:**

**Žáner:** historický román

**Téma:** opis historických udalostí v Rusku, kde sa odohralo sedliacke povstanie pod vedením Pugačova proti cisárovnej Kataríne II. **Boj sedliakov za rovnosť medzi spoločenskými vrstvami.**

**Názov diela:** román vznikol zo spomienok Petra Andrejeviča Griňova.

**2 dejové línie**:

* Milostný príbeh Griňova a Máše
* Pugačevovo povstanie

**Rozprávač:**

* historické udalosti rozpráva rozprávač v 1. os.,
* príbeh Griňova a Pugačova dopovie vydavateľ v 3. os.

**POSTAVY:**

* **Peter Andrejevič Griňov** –**hlavná postava**, lajdák, nerád sa učil, pil, po odchode do Belogorskej pevnosti sa zmenil, vývinová postava
* **Saveľjič**: rodinný sluha, pobožný, mal právo Griňovi tykať – vychovával ho od malička, zodpovedný, spravodlivý, verný
* **Beaupré:** francúz, vojak, holič, učiteľ, nezodpovedný, pil
* **Pugačov**: spravodlivý, láskavý, ale aj krutý, dokázal zabiť, sám sa vyhlásil za ruského cára, **kontrastná postava  
  Švabrin**:člen Belogorskej pevnosti, pomstichtivý, násilný, podlý, miloval Mášu, chcel sa jej zmocniť
* **rodina kapitána Mironova:**
  + **Kapitánova manželka:** velila celej pevnosti aj manželovi, všetci boli pod papučou...
  + **Máša (Mária Ivanovna**): jednoduché, úprimné dievča
  + **Katarína II.:** spravodlivá, dokázala oceniť službu Mášinho otca
* **Zurin:** Griňov priateľ**,** naučil Griňova hazardu

**ZNAKY ROMANTIZMU:**

* v popredí sú **city**
* **historické prostredie** a postavy
* lyrické vsuvky a **ľudová slovesnosť** (ľudové zbojnícke piesne, staré ruské rozprávky)
* **kontrasty** (láska Griňova a láska Švabrina)
* hrdina vzdoruje osudu (Máša, Griňov aj Pugačov)
* náznaky **titanizmu** – v postave Pugačova, ktorý bojuje za slobodu
* **idealizácia:**

1. **Pugačova** (prevládajú kladné vlastnosti: zachráni Griňova v búrke, je v konflikte so spoločnosťou, keď sa búri proti šľachte)
2. **cisárovnej** (chcela odmeniť Mášu)

* **vážny text osviežený humorom** (francúzsky učiteľ = opilec a lenivec; veliteľ Mironov, ktorý bol pod papučou svojej ženy až tak, že ona riadila posádku; láskavý obraz oddaného sluhu Saveľjiča).

**DEJ:**

* Puškin opisuje najväčšie **sedliacke povstanie** v roku 1773, za panovania cárovnej **Kataríny II.**
* Hlavným hrdinom je **Griňov**, šľachtický syn. Už od narodenia bol zapísaný v **Semionovskom vojenskom pluku**, kde mal jeho otec starého priateľa, dôstojníka.
* Ako sedemnásť ročného ho otec posiela **so sluhom Saveľjičom** ku svojmu pluku do **Belogorskej pevnosti**
* Cestou kočom ich zastihne **snehová búrka,** zídu z cesty a stratia smer na snehom pokrytej planine.
* Natrafia **na tuláka**, ten ich v búrke privedie do neďalekého hostinca, zachráni im život.
* Griňov je mu vďačný, za odmenu mu dá svoj **zajačí kožuch**
* Po **viacdennom putovaní** konečne prichádzajú **do Belogorskej pevnosti**. Prihlási sa u svojho veliteľa, **kapitána Mironova**, ktorý má dcéru **Máriu Ivanovnu** – Mášu.
* **Mášu** mal rád tamojší seržant - **Švabrin**, no ona ho odmietala. Bolo to jednoduché nenápadné ruské dievča s múdrymi dobrými očami, krásnou dušou a verným srdcom. Tým si získala aj **Griňova.**
* Medzi ľudom a nevoľníckymi sedliakmi vznikajú **nepokoje a vzbury**. Búria sa **uralskí kozáci** či **Povolžie.**
* Vzbury vedie **Jemaľjan Pugačov**, ktorý sa vyhlási za cára **Petra III.** Bol to ten tulák, ktorý sa stretol s Griňovom v búrke, bol mu vďačný za jeho **štedrosť.**
* Povstanie nadobúda obrovské rozmery. Pugačov sa dostáva do **Belogorskej pevnosti**, **zavraždí Mášinych rodičov**.
* **Mášu** zachráni **kňazova žena**, u ktorej sa skrývala. Pugačov sa stretáva s Griňovom, spozná ho =>omilostí ho
* **Griňov** posiela **Mášu** **so** **sluhom Sevaľjičom** ďaleko **k rodičom**, ktorí síce boli najprv proti ich vzťahu, no neskôr si ju veľmi obľúbili.
* Griňov je obvinený, Cárovná si myslí že je Pugačovov špeh **– vyhná ho na Sibír.**
* Máša ide za cárovnou, tá si vypočuje pravdu **a prepustí Griňova**.
* Pugačevovo povstanie bolo kruto potlačené a vzbúrenci sa rozutekali. Reálneho Pugačova (ako vodcu povstania) verejne popravili v Moskve v roku 1775.