**8**

**A: Publicistický štýl: 2.roč.**

* Úvod k PŠ podľa poznámok
* Charakteristika jednotlivých žánrov PŠ

**B: Slovenský a český romantizmus:**

* Obdobie:
* Pieseň: J. Kráľ - Jarná pieseň
* Slovenská hymna - J. Matuška
* Lyricko-epická skladba: K. H. Mácha - Máj, J. Botto - Smrť Jánošíkova
* Romantická balada: J. Kráľ – Zakliata panna vo Váhu a ...
* Epická hrdinská báseň: Mor ho!

**PUBLICISTICKÝ ŠTÝL**

- **objektívno-subjektívny** jazykový štýl, **hybridný** **(zmiešaný) štýl, má** výrazové prostriedky viacerých štýlov – **náučného, umeleckého a hovorového** – záleží od útvaru

**FUNKCIA:** prinášať informácie o aktuálnych udalostiach, poúčať, presviedčať verejnosť pre určitý názor

**KOMUNIKAČNÁ SFÉRA:** masové komunikačné prostriedky – tlač, rozhlas, televízia, internet

**KOMUNIKANTI:** adresát (**verejnosť**); autor (**redaktor, moderátor**) môže zastupovať názor skupiny ľudí, vyslovovať alebo nevyslovovať vlastné stanovisko

**ZNAKY:**

**a) Písomnosť -** vzťahuje sa iba na tlačené a elektronické médiá; prejavuje sa v členení textu

**b) Variabilnosť** - bohatstvo tém, kompozičná pestrosť, grafická úprava

**c) Monologickosť -** chýba priama reakcia adresáta, autor nemá spätnú väzbu

**d) Verejnosť -** útvary sú adresované širokej verejnosti (musia byť zrozumiteľné); náročnosť obsahu i formy sa prispôsobuje priemernej vzdelanostnej úrovni

**e) Informatívnosť -** dominuje spravodajská funkcia; cieľ - prinášať informácie, texty obsahujú množstvo faktov, mien, čísel

**f) Aktualizovanosť** - obsahu je súčasný, aktualizácia výrazových prostriedkov

**ÚTVARY:**

**a) Spravodajské útvary (spravodajstvo) – správa, riport, interview, oznámenie, komuniké, plagát, referát...** - oznamovacia funkcia, informačný slohový postup

**b) Analytické útvary (publicistika) – úvodník, komentár, editoriál, glosa, posudok, recenzia, kritika, pamflet, polemika...** - oznamovacia a presvedčovacia funkcia, výkladový slohový postup

**c) Beletristické útvary – reportáž, črta, stĺpček, fejtón,** beletristická funkcia

**Charakteristika útvarov:**

* menia sa dynamickejšie ako v iných štýloch, odráža sa v nich súčasný stav spoločnosti a jej potreby
* „plagáty“ vytesané do kameňa (staroveký Rím), správy vyhlasované bubeníkom, kostolné kázne, noviny vznikali až v 17. storočí v Holandsku

**DRUHY TLAČE:**

**a) podľa periodicity:** denníky (najmenej štyrikrát do týždňa), týždenníky, občasníky, príležitostná tlač (napr. bulletin – vestník, informačná tlačovina) atď.

**b) podľa obsahu:**

* univerzálne noviny a časopisy bez zacielenia na konkrétneho čitateľa
* spoločensko-politické, literárne, ekonomické, vedecké, programové, rodinné, ženské, mládežnícke, športové, náboženské, inzertné ap.

**Bulvár:**

* má osobitné postavenie (**bulvárna publicistika**). Prináša informácie s určitou dávkou senzácie. Často sa zameriava viac na súkromie známych osôb ako na významné aktuálne udalosti v spoločnosti.

**Horizontálne členenie novín a časopisov:**

* Charakteristická črta tlače - obsahová a formálna pestrosť
* **Základná štruktúra novín alebo časopisov sa v jednotlivých vydaniach nemení**
* Pevné usporiadanie článkov do rubrík umožňuje čitateľovi rýchlejšie vyhľadať informácie. Aj rozhlas a televízia majú viaceré relácie v tom istom čase (ranné programy, správy, predpoveď počasia atď.)

**Horizontálne členenie novín a časopisov:**

1. názov denníka

2. odkazy na najaktuálnejšie články z obsahu vydania

3. najdôležitejší článok

4. fotografia

5. typografická úprava textu

6. tiráž

– fotografia „predáva“ noviny (autentická fotografia; paparacovia uverejňujú fotografie bez autorizácie.

Text pod fotografiou sa nazýva **podpisok.**

**ÚTVARY PUBLICISTICKÉHO ŠTÝLU**

**SPRAVODAJSKÉ ÚTVARY**

**1. jednoduchá (krátka) správa**

* prináša základnú informáciu o udalosti, nič nevysvetľuje ani nekomentuje, iba konštatuje.
* dôsledne sa v nej uplatňuje informačný slohový postup.
* odpovedá na otázky:***Kto? Čo? Kde? Kedy? Prečo? Ako?* sa stalo.**

**Kompozícia:**

* nie je vnútorne členená na úvod, jadro a záver.
* pripomína tvar obrátenej pyramídy = informácie sú usporiadané zostupne podľa dôležitosti – **najdôležitejšiu informáciu nájdeme v titulku**

**Obrázok, na ktorom je snímka obrazovky, text, rad, diagram


Obsah vygenerovaný umelou inteligenciou môže byť nesprávny.**

**Dobrá rada:**

Ak chcete článkom viac zaujať, rozdeľte informáciu, ktorú chcete v nadpise sprostredkovať, na dve časti: **nadtitulok a titulok.**

Ak je **nadtitulok faktografický** (stručná informácia, fakt), **titulok môže byť expresívny** (výzva, prirovnanie, rečnícka otázka ap.) a naopak

**2.rozšírená správa**

* má okrem voľnejšie štylizovaného textu aj komplikovanejšiu grafickú úpravu (rôzne typy a hrúbka písma, grafické usporiadanie textu v stĺpcoch).
* uplatňujeme najmä **3.os.sg.** a **pl., pasívne konštrukcie,** prevažujú **dokonavé slovesá,** z pádov sa najčastejšie uplatňuje **nominatív.**

Obrázok, na ktorom je snímka obrazovky, text, rad, rovnobežný

Obsah vygenerovaný umelou inteligenciou môže byť nesprávny.

**1-Titulok**

**-** upútavacia a informačná funkcia, obsahuje pointu, musí byť zrozumiteľný, stručný, výstižný a pútavý, preto často využíva osobitné syntaktické konštrukcie (elipsa – chýba sloveso)

- v rozšírenej správe môže byť titulok doplnený nadtitulkom či podtitulkom, ktoré poskytujú prvú informáciu.

**2-Perex**

- na šírku písaná alebo inak zvýraznená časť správy, ktorá dopĺňa základnú informáciu obsiahnutú v titulku.

**3-Prvé vety správy**

**-** hovoria o tom, **čo, kde a kedy** sa stalo, preto sú v nich vlastné mená, názvy a čísla.

**4-Citované vyjadrenia**

**-** priamych účastníkov udalosti alebo iných zainteresovaných osôb bývajú často súčasťou rozšírenej správy.

**Noticka správa** je jednoduchá krátka správa (*Kto? Čo? Kedy? Kde? Ako? Prečo?)* často aj bez udania miesta a tlačovej agentúry, ktorá ju vydala. V novinách ju často nájdeme pod označením: *Stručne.*

**3. interview** – **spravodajský rozhovor, dialogizovaná správa, riadený rozhovor**

* je to druh správy, ktorá formou dialógu predstavuje nejakú osobnosť spoločenského života.
* Otázky sú kladené tak, aby sa adresát (čitateľ, poslucháč, divák) dozvedel čo najviac informácií.
* Definitívnu podobu interview treba dať **autorizovať.**
* prevažuje informačný slohový postup

Obrázok, na ktorom je snímka obrazovky, text, rad, rovnobežný

Obsah vygenerovaný umelou inteligenciou môže byť nesprávny.

**ANALYTICKÉ ÚTVARY**

**1. glosa** (z gréc. *glossa* – reč, jazyk, krátky výklad), **krátka poznámka**, autor **zaujíma postoj**, vtipne analyzuje a hodnotí jeden **jav, čiastkový problém**. Využíva množstvo expresívnych prvkov a máva **ostré vyznenie** (pointu)

**Druhy**:

* pozitívna (chváli)
* kritická (upozorňuje na nedostatky)
* polemická (pochybuje o správnosti názoru iného)

**Znaky**:


* subjektívnosť, expresívnosť
* krátky rozsah
* vtip, ostré vyznenie
* **úvahový** slohový postup

**Blog:**

* glosy, kritické poznámky, hodnotenia udalostí, ale aj postrehy, zážitky, reportáže, poviedky, odborné články **môžeme čítať** od roku 1994 na internetovom **BLOGU**. (pozri napr. blog.sme.sk)
* **blogeri** túžia byť **konfrontovaní** s inými prispievateľmi. Volia blog, pretože sa cítia byť pred klasickými novinami slobodnejší, **nemusia rešpektovať filozofiu** konkrétnych novín.
* **Výhoda**: rýchlosť informácií.
* **Nevýhoda**: často sa blog chápe ako exhibícia radikálnych názorov, texty neprechádzajú jazykovou korektúrou

**2. recenzia** ( z lat. *recensia* – cenzorská prehliadka) - **hodnotiaci posudok** literárneho, umeleckého, technického alebo vedeckého diela (**kniha, divadelné alebo filmové** predstavenie (premiéra), výstava, CD nosič, koncert)

* Jadro = **rozbor** (analýza) **diela/výrobku** (prvky **výkladu)** a **subjektívne hodnotenie autora** (prvky **úvahy)**
* všetky slohové postupy, najmä **výkladový a informačný**. Ak posudzuje umelecké dielo, stojí často na hranici medzi odborným a umeleckým štýlom, využíva **rôznorodú lexiku**: je to **hybridný žáner.**

**Kompozícia**:

**1. Informačná časť:**

1. základné údaje o diele
2. všeobecný úvod, čiže porovnanie s iným dielom

**2. Hodnotiaca časť :**

1. Analýza diela
2. subjektívne hodnotenie diela, hodnotí kladné aj záporné znaky
3. Záver: zhrnutie a kladné alebo záporné zaujatie stanoviska autora

**3. editoriál** (z lat. *editor* – vydavateľ) - slovo šéfredaktora alebo iného člena redakcie.

* **krátke** aktuálne **zamyslenie**, uplatňuje sa **postoj autora** alebo redakcie (veľká subjektívnosť)
* **témou** môžu byť závažné spoločenské alebo politické otázky, ale taktiež sa viaže na aktuálny čas a obsah čísla.
* **cieľom** je **zaujať alebo podnietiť čitateľov** k zamysleniu
* vždy oddelený od ostatného textu **kolmou čiarou alebo rámčekom**, má formu komentára – **výkladového textu s úvahovými zložkami**. Nazýva sa úvodným stĺpčekom.
* najčastejšie sa vyskytuje v **časopisoch** (na **prvých stranách**), máva podobu príhovoru čitateľovi alebo úvahy

**Znaky**:

* subjektívnosť, aktuálnosť
* krátky rozsah
* grafické odčlenenie od ostatného textu
* **výkladový** slohový postup

**Upútavací editoriál**: upozorňuje na najdôležitejšie príspevky v čísle, svoj názor predstavuje osobnosť, ktorá do čísla prispela alebo o ktorej sa v čísle píše

**BELETRISTICKÉ ÚTVARY:**

**1.reportáž**


* základom je **očité svedectvo autora**
* **cieľom** je sprostredkovať čitateľovi **autentickú atmosféru**, udalosti sprostredkovať **dojmy a predstavy**
* využíva jazykové prostriedky **umeleckého štýlu a náučného štýl**

**Pre reportáž je typický:**

1. **opis** - **dynamick**ý opis udalosti, **statický** opis miesta
2. **rozprávanie** (v 1. os. sg. alebo pl.), **minulý, prítomný čas** alebo kombinácia (ak sú súčasťou reportáže pohľady do minulosti), údaje o **počte ľudí**, výške škody ap. Využíva **priamu reč,** **dialóg** (pocit autentickosti), jazykové prostriedky **umeleckého štýlu.**

**Druhy**:

* **dramatická (cestopisná) reportáž**
* **investigatívna -** typ televíznej reportáže (napr. z vyšetrovania zločinov či riešenia sporov).
* **športový prenos**
* **reportáž – portrét** vytvára obraz o živote významnej alebo zaujímavej osobnosti pred vybranou udalosťou alebo po nej (napr. televízny film o hercovi, ktorý sa dožíva jubilea).
* **riport** (malá reportáž) prináša kratší živý opis aktuálnej udalosti.



**2.fejtón**

* vtipné, duchaplné, alebo kritické rozprávanie, autor upozorňuje na nejakú aktuálnu (najčastejšie negatívnu) udalosť, jav z každodenného života
* **charakteristické** je zveličovanie (znaky **subjektívneho textu**)
* **cieľom** je vyprovokovať reakciu čitateľa a vyjadriť osobný názor
* využíva **rozprávanie a opis**, ale aj konkrétne údaje
* spravidla **nemá vyčlenené** **rámcové časti –** *úvod a záver.* Koniec fejtónu je často prekvapujúci alebo príbeh nie je ukončený a nasleduje výzva, otázka ap. Od rozprávania príbehu v umeleckom štýle sa líši aktuálnosťou témy. Okrem výrazových prostriedkov umeleckého štýlu využíva i hovorové a slangové slová.

**Znaky**:

* aktuálnosť
* **vtip, zveličovanie**, irónia až satira
* snaha vyprovokovať reakciu čitateľa
* prevláda **rozprávací** slohový postup

**3.fíčer**

* využíva výrazové prostriedky **umeleckej reči** (slovo, básnické slovo, dialóg, rozprávanie, hudbu, zvuky), aby **emotívne** pôsobil na poslucháča, informoval ho a vyvolal umelecký zážitok
* pôsobivou kompozíciou spracúva **reálne príbehy** (literatúra faktu)

**4. stĺpček**

* krátka osobná úvaha emocionálneho typu, napísaná ľahko, hravo a na malom priestore
* autorom býva všeobecne **uznávaná alebo momentálne populárna osoba**
* od ostatného textu je graficky oddelená kolmou čiarou a má často nadpis: **Stĺpček**
* **v** súčasnosti sa stierajú ostré hranice medzi glosou, stĺpčekom a fejtónom
* aj publicistické žánre sú čoraz viac hybridné

**SLOVENSKÝ A ČESKÝ ROMANTIZMUS**

**SPOLOČENSKÁ SITUÁCIA:**

* presadil sa až v **40.tych rokoch 19. stor**., značne neskôr než svetový, preto **národný charakter**
* **kultúrno-politický** život Slovenska sa rozvíjal s pomocou:
* **cirkvi,** ktorá zakladala evanjelické a katolícke **školy**
* **slovenskej inteligencie**, ktorá zakladala **spolky,** napríklad Spoločnosť českoslovanská
* **Slovensko** bolo súčasťou **uhor. štátu**, v ktorom si **maďarský** národ nárokoval **dominantné** postavenie bez ohľadu na to, že tu žijú aj ďalšie národy
* **Slováci reagovali listom panovníkovi** (1842), ktorý nazvali **Slovenský prosbopis**, v ktorom odmietali najmä pomaďarčovanie
* **v revolúcii 1848/49** sa Slováci snažili o **lepšie postavenie v rámci** Uhorska, požadovali:
* územné vyčlenenie v Uhorsku
* jazykové práva
* demokratizáciu života
* podnikli **rôzne aktivity** na dosiahnutie týchto cieľov, vznikli:
* Žiadosti slovenského národa
* Slovenská národná rada
* dobrovoľnícke výpravy proti maďarskej revolúcii
* revolúcia definitívne zmenila feudálnu spoločnosť na kapitalistickú => to prinieslo ďalšie zmeny v politických i sociálnych požiadavkách Slovákov

**ZNAKY:**

* **oneskorený** za európskym romantizmom
* **národný charakter**
* obracal sa na **ľudové** vrstvy
* čerpal z **ľudovej slovesnosti**
* zdôrazňoval **minulosť** Slovákov
* zdôrazňoval **hrdosť človeka** (Slováka) žijúceho v Uhorsku
* doviedol nás k **uzákoneniu spisovnej slovenčiny** Ľudovítom Štúrom, tento jazyk spojil katolíkov aj evanjelikov
* **hrdina** je príslušník z nášho národa, je to **vlastenec** za slobodu bojuje jednotlivec i kolektív

**CHARAKTERISTIKA ŠTÚROVCOV:**

* všestranne **vzdelaní: literárne, politicky, kultúrne**
* zakladali spolky miernosti (protialkoholické)
* vydávali **Slovenské národné noviny** s literárnou prílohou **Orol tatranský**
* nacvičovali ochotnícke divadlá
* založili vydavateľstvo **Tatrín**
* písali **poéziu, prózu**

**ŽÁNRE, DIELA, AUTORI:**

1. **PIESEŇ**

* v romantizme má významné miesto **spoločenská lyrika**, básnici reagujú na útoky proti **slobode a národu**
* autori čerpajú z ľudovej slovesnosti

**JANKO KRÁĽ**

* \*Lipt. Mikuláš
* študoval na lýceu v Levoči, v Kežmarku a na lýceu v Bratislave
* v roku **1844 na protest proti odvolaniu Ľudovíta Štúra** odišiel z Bratislavy, v štúdiu už ďalej nepokračoval, on organizoval vzburu a odchod študentov do Levoče
* odmietol sa dať **maľovať i fotografovať** = (volali ho **divný Janko), neznámy ostal aj jeho hrob**
* pod **vplyvom revolúcie v Pešti (1848)** s učiteľom **Rotaridesom** podnecoval povstanie ľudu proti poddanstvu => väznený v Šahách
* **tvorba:** **1. Spoločenská lyrika**: Krajinská pieseň, Duma dvoch bratov, Jarná pieseň, Šahy,

**2. Osobná lyrika:** Orol, Duma bratislavská, Verše, Piesne...

**3. Balady:** Zakliata panna vo Váhu a divný Janko, Zverbovaný, Kvet, Kríž a čiapka, Bezbožné dievky

**báseň: JARNÁ PIESEŇ**

* básnik ohlasovaním jari ohlasuje revolúciu (1. verš *Zakukala Kukulienka jarnú* ...)
* **téma:** národná sloboda a viera v lepšiu budúcnosť
* **ľudová slovesnosť**: pieseň (Zakukala Kukulienka), zdrobneniny, opakovanie
* **umelecké prostriedky:**
* *dolné púšte donášajú žalostnú ozvenu* = metafora (z juhu prichádzajú zlé správy)
* *púšte donášajú =* personifikácia
* *dolné púšte + žalostnú ozvenu* = epiteton

1. **HYMNICKÁ PIESEŇ – druh oslavnej básne**

* hymna môže mať podobu: a) hymnickej piesne b) štátnej hymny
* najznámejšie hymnické piesne: **Kto za pravdu horí** (autor: Karol Kuzmány)

**Hej, Slováci** (autor Samo Tomášik)

**JANKO MATÚŠKA**

* autor hymnickej piesne **Nad Tatrou sa blýska**, vznikla na nápev ľudovej piesne ***Kopala studienku.***
* vznikla **ako príležitostná báseň**, štúrovci ju spievali cestou do Levoče, (šiel tam kvôli zosadeniu Štúra)
* počas revolúcie bola vojnovou/bojovou piesňou **slovenského dobrovoľného pluku.**
* v roku **1918** sa stala prvá upravená strofa súčasťou štátnej hymny prvej Československej republiky
* od roku **1993** sú prvé dve upravené strofy súčasťou štátnej hymny Slovenskej republiky

**Rozbor**:

1. ***Nad Tatrou sa blýska*,** = Tatra **symbol** Slovenska, skalnatý masív, úloha ochraňovať
2. ***hromy divo bijú*** = obraz búrky nad SK v podobe vykorisťovania, prenasledovania od **Maďarov i Rakúšanov**
3. ***Zastavme ich bratia, veď sa oni stratia, Slováci ožijú =*** zastavme utláčateľov, stratia sa búrky – utláčanie, lebo Slováci sa vzopreli, začali bojovať a ožila ich česť.
4. ***To Slovensko naše dosiaľ tvrdo spalo =*** duchovne aj národnostne
5. ***Ale blesky hromu, vzbudzujú ho k tomu, aby sa prebralo =*** blesky, útlak nakoniec prinesú požehnanie = pozdvihnutie národa
6. **LYRICKO-EPICKÁ SKLADBA**

**KAREL HYNEK MÁCHA –** najvýznamnejší predstaviteľ českého romantizmu, narodil sa v Prahe

**DIELO: MÁJ**

* **žáner**: lyricko-epická skladba
* **téma**: romantický príbeh o nešťastnej láske
* **idea**: vyjadrenie sklamania zo spoločnosti, ktorú nezaujíma človek.

**Kompozícia**:

1. **úvodná báseň** *Čechové jsou národ dobrý!* (oslava českého národa, udatnosti, vernosti kráľovi)
2. **štyri spevy** – so slabou dejovou líniou
3. **dve intermezzá** (vsuvky, v ktorých sa príroda a duchovia pripravujú na Vilémov pohreb)

**Epická zložka diela**: Mladú dievčinu **Jarmilu zvedie istý muž**, ktorého **jej milý,** zbojník **Vilém, zabije.** Vilém sa dozvie, že **človek, ktorého zabil**, bol **jeho vlastný otec**, ktorý ho **v detstve opustil**. **Odsúdia** ho na trest **smrti,** **Jarmila** sa zo žiaľu **utopí v jazere**. **V štvrtom speve** sa K. H. **Mácha** stáva **lyrickým hrdinom**, (vymenil tretiu osobu za prvú), po siedmich rokoch od popravy prichádza do Vilémovho kraja a **kladie si tie isté otázky o živote a smrti**, ako si kládol Vilém.

**Lyrická zložka diela**: príroda a duchovia sa pripravujú na Vilémov pohreb a žialia nad jeho smrťou. Vilémove úvahy o smrti: Vilém zažíva smútok lebo vie, že smrťou všetko končí. Na svete všetko pôjde ďalej, ale bez neho.

**Znaky romantizmu**:

* hlavná postava - **vydedenec spoločnosti**: lúpežník a otcovrah
* **rozorvaný mladý človek**, autor sa sústreďuje na Vilémov vnútorný život, o jeho vzhľade nevieme
* Vilém **obžalúva spoločnosť**, ktorá nepátra po príčinách činov (zavraždil otca, ktorého nepoznal a ktorý bol zvodca jeho milej. Otcovou vinou sa stal lúpežníkom, jeho vinou čaká na smrť, ktorej sa bojí)
* **autoštylizácia básnika** – v 4. speve sa stáva lyrickým hrdinom
* skladba budovaná na princípe **kontrastu**:

1. **konflikt otca a syna,**  **jednotlivca a spoločnosti**
2. protiklad **života a smrti** (Máj = lásky čas, všetko ožíva / čas smrti Viléma)
3. **Jarmila** je zobrazená ako **anjel, ale padlý**
4. počas pohrebu sa ľudia modlia, lebo umiera mladý človek, súcitia s ním, veria na posmrtný život, Vilém neverí

**JÁN BOTTO – PSEUDONYM JÁN MAGINHRASKÝ**

* **tvorba**: Žltá ľalia, Ctibor, Margita a besná

**DIELO: SMRŤ JÁNOŠÍKOVA**

* **žáner:** lyricko-epická básnická skladba
* prvky **balady, elégie** i hrdinského spevu
* vznikla **po neúspešnej revolúcii 48/49**, ma **žalostný** charakter

**Kompozícia**: Úvod – tvorí ho lyrický predspev a 9 spevov

1. **Epická časť**: slabá dej. línia, Jánošíkovo **zlapanie, uväznenie a poprava** ,vo väzení (I – V), na šibenici (VI – IX)
2. **spev: zlapanie Jánošíka** (oslava života hôrnych chlapcov: Jánošíka a 12 zbojníkov, ich boja proti poddanstvu a zdieraniu. Žijú **slobodný život**, v závere sa dozvedajú o lapení Jánošíka, dohorieva vatra, uvedomujú si svoj koniec. )
3. **spev: uväznenie Jánošíka -** zrada starej baby
4. **spev: Jánošík sa lúči s milou**, prichádza za ním do väzenia **ako vtáča**
5. **spev: obraz čierneho väzenia**
6. **spev: Jánošík** vo väzení **uvažuje o** **spoločnosti**, ktorá ho **uväznila**
7. **spev:** **opis Jánošíka pred popravou**, opis prítomného **ľudu**
8. **spev: rozlúčka** Jánošíka s krajinou, so životom
9. **spev: obraz krajiny po smrti Jánošíka**
10. **spev: alegoricky obraz** svadby Jánošíka s kráľovnou víl Kraľkou – dôkaz Jánošíkovej **nesmrteľnosti**
11. **Lyrická časť:**
12. **1. a 2. spev** = lyrický opis a charakteristika Jánošíka a jeho družiny
13. **3. spev** = žalostné lúčenie Jánošíka a milou (vtáča)
14. **4. spev** = romanticky kontrast túžby a reality – Jánošík sníva o slobode/opis čierneho väzenia
15. **5. spev** = úvahy Jánošíka o dôvodoch uväznenia, ospravedlňuje sa za činy, no nemohol zniesť utlač

**Postavy**:

* **Jánošík** je v tejto básni:
  1. postava **z ľudovej slovesnosti**
  2. bojovník **za práva ľudu**
  3. **romantický hrdina** (individualizmus, titanizmus)
  4. **alegorická** bytosť
* **Zbojnícka družina**
  + - * 1. autor ich prirovnáva k **sokolom Tatier**
        2. i**dealizovaní** (oblečení **v kroji**, na pohľad pekní mládenci)
        3. frazeologizmy z **ľudovej slovesnosti** (*akoby ich bola mala jedna mater, zlatým povojníčkom bola povíjala)*

**Znaky**:

* **baladickosť, elégia, alegória, kontrast,** obraz zakliatia/odkliatia krajiny (Slovenska) pochádzajúci z rozprávky
* **alegória** = skladba odráža **pocity básnika** z neúspešnej revolúcie **48/49**
* **kontrast = farieb** = biela - čierna, tma – svetlo, **života a smrti**, **väzenie - sloboda**
* **symboly** = Tatry - Slovensko, horiaca vatra - sloboda, sokol - bojovník za práva národa, kráľovná víl - sloboda a lepší život, Jánošík - celý národ
* **sylabický veršový systém** s prevládajúcim 12 slabičným veršom
* verš obsahuje **intonačnú prestávku**, ktorá rozdeľuje verš na dve časti 6-6
* **rytmicko-syntaktický paralelizmus** = jedna veta je jedným veršom

**Porovnanie postav Jánošíka a Viléma**:

Vilém:

* zbojník, ktorý **nerobil rozdiely** a ozbíjal každého “strašný lesu pán“
* odsúdený **za vraždu**, **opis väzenia**, v ktorom je uväznený, úvahy o **slobode** a živote
* obviňuje spoločnosť z nezáujmu o človeka, spoločnosť nepátra po príčinách zlyhania človeka
* **bojí sa smrti,** nechce umrieť, lúči sa s prírodou
* **opis popravy**
* **autoštylizácia** = básnik sa vracia na miesto popravy a iba on si na Viléma spomína

Jánošík:

* zbojník, ktorý **bohatým bral a chudobným dával** (idealizácia z ľudovej slovesnosti)
* odsúdený **za zboj**
* **opis väzenia**, úvahy o **slobode,** o bohatých, ktorí sú horší zbojníci, ako on, lebo zdierajú ľud
* **nebojí sa smrti,** prijíma trest**, lúči sa** s prírodou, krajinou, ľuďmi poprava nie je opísaná
* po jeho smrti na Jánošíka **spomínajú všetci chudobní ľudia**, básnik ho tak robí nesmrteľným
* zjednocujúcim kompozičným prvkom je **kontrast**: horiaca vatra - zhasínajúca vatra, noc - deň, príroda - väzenie

**Rozdiely**:

1. **predsmrtný spánok:**

* **Jánošík – spí pokojne**, slobodne
* **Vilém** – **prežíva v spánku hrôzu,** je plný beznádeje, zúfalstva

1. **hrdinovia:**

* **Jánošík** – aj napriek tragike, **myslí optimisticky**
* **Vilém** – preniknutý hnevom, nenávisťou, vníma všetko negatívne**, pesimisticky**

1. **príroda:**

* **Smrť Jánošíkova** – **v súlade** náladou a prežívaním hrdinu
* **Máj –** **v kontraste,** mesiac máj, kvitnúca krajina a prekvitajúca mladosť – verzus smrť a trápenie hrdinu

1. **ROMANTICKÁ BALADA**

**JANKO KRÁĽ**

* **Balady:**
* vyjadril v nich svoje **revolučné myšlienky** a nespokojnosť so svetom
* hrdinovia balád neprijímajú **osud** pasívne, **vzpierajú sa** mu
* inšpiroval sa **ľudovou slovesnosťou**, pričom **zlo je vždy potrestané**
* **najznámejšie balady:** Zverbovaný, Skamenelý, Kríž a čiapka, Bezbožné dievky, Kvet

**DIELO: ZAKLIATA PANNA VO VÁHU A DIVNÝ JANKO**

**3 ČASTI:**

**1.časť**:

* **výpoveď lyrického hrdinu** o rodnom **kraji, Považí.**
* autor **opisuje svet Janka** a **dedinských mládencov** (zabávajú sa, tancujú, pasú ovce, uznávajú **etnické hodnoty:** sú odvážny, skromný, obetavý, čestný, uznávajú také hodnoty, ktoré v meste nie sú)
* žije tu **rodina s jedným synom, Jankom**, je **iný** ako ostatní mládenci. Je **divný, smutný, ubolený**.
* táto časť je písaná **v 1. osobe sg.,** **básnik sa stotožňuje s hlavnou postavou** – **autoštylizácia**.
* Janko **symbolizuje generáciu Janka Kráľa** ale aj samotného básnika v ťažkých časoch.
* **Záver:** Janko odchádza z domu ide **vykonal veľký čin** => odkliať z. pannu vo Váhu = slobodu SK národa.

**2.časť**:

* ponáška **na ľudovú baladu**, divný Janko chce **zachrániť zakliatu pannu**, nesplní však podmienku na jej odkliatie (zabudne si otočiť vrecká na kabáte), a tak vo vlnách Váhu nachádza smrť.
* ***Znaky ľudovej balady*:** využitie **povesti,** **7 až 8-sylabický verš**, ABCB, rýchly spad, trojitá gradácia, **tragický koniec**, nadprirodzene bytosti**, zdrobneniny**, rozprávkový motív **zakliatia a odkliatia**, po splnení podmienky príde odmena ale keďže nesplnil podmienku príde trest

**3.časť:**

* **záver príbehu** - pastierik prináša od dediny **smutnú zvesť**, pri Váhu videl mŕtveho Janka.
* Pokúsil sa vykonať **titansky čin** – zmenu v spoločnosti, slobodu. Janko sa mení na **sokola** - **symbol štúrovcov.**

**Znaky romantickej balady:**

* nepokoj, tragika, jednotlivec proti spoločnosti, zdrobneniny, príroda dotvára atmosféru
* **autoštylizácia** = Janko symbolizuje samotného básnika v ťažkých časoch
* **symbol** - zakliata panna = sloboda národa
* **symbol slobody a odvahy** = sokol
* **titanizmus** = Janko vykonal veľký čin, aby pomohol spoločnosti (odklial pannu)
* **paralela pocitov** = Janko - celá generácia štúrovcov, = štúrovci

1. **EPICKÁ HRDINSKÁ BÁSEŇ**

**SAMO CHALUPKA**

* jeho starší brat - známy dramatik Ján Chalupka (*Kocúrkovo*)
* **tvorba**: historická pieseň Turčin Poničan, epická pieseň Branko

**DIELO: MOR HO!**

**Žáner:** veľkolepá hrdinská epická báseň slovenskej literatúry

**Dej:**

* Autor použil **historický námet** (časy rím. panstva) dej sa odohráva v 4. st. na rovinách pri Dunaji pod Devínom.
* Rímsky cisár **Konštantín** vtrhol do **Panónie** (slovenské územie), aby si podmanil tamojšie kmene; (**Lemiaci** = kmeň, ktorý považoval Chalupka za Slovákov a preniesol naň všetky ideály.)
* **Boj Slovanov** proti cisárovi a jeho presilám. Vítajú ho **chlebom a soľou** (slovanský zvyk), zisťujú jeho zámer.
* Cisár ich **vyhlasuje za otrokov**. Slovanskou odvetou je útok s výkrikom **„Mor ho!“.** V boji sú porazení, ale zahanbený je cisár pri pohľade na svojich padlých vojakov.

**Idea:** myšlienka slobody, každý národ má právo na slobodu, t.j. mohutná výzva k národu neustávať v boji za slobodu

**Hrdina**: kolektívny hrdina, slovenskí junáci, ktorí predstavujú ľud

**Znaky**:

* znaky **romantického činu** (city, boj, vzdor, smrť za ideály a hrdinskosť)
* **epické prvky**: autorská reč, pásmo postáv, dramatický dej, gradácia)
* **lyrické prvky**: opis krajiny, opis Slovákov, charakteristika Slovanov
* **dynamická,** napätá; namiesto zdĺhavého opisu - lyrické skratky (*Zleteli orly z Tatry, tiahnu na podolia***), hyperboly** (*zem dupotom a nebo rykom sa otriasa*) **synekdochy** (*Slovan nečíta vrahov na bojišti*)...
* použitý je **13-slabičný verš** v **sylabickom veršovom systéme**, združený rým, polveršová prestávka, rytmicko-syntaktický paralelizmus
* **idealizácia národnej hrdosti** = Slováci sa nedajú sa zotročiť bez boja,
* **idealizácia postáv** s národnými znakmi, **kladné a záporné postavy**
* **ľudová slovesnosť** **= prirovnania** (rastom sú ako jedle, pevní ani skala )
* **kontrast**: túžba po slobode a mieri, ktorú reprezentujú **Slováci verzus zotročovatelia** (rímske vojsko), opis Slovákov verzus opis zotročovateľov (cisár pyšný a zbabelý - junáci smelí, hrdí, obetaví...)
* **symboly** (Tatry - Dunaj ako lokalizácia územia Slovákov) – **monumentalizmus**
* **aktualizácia** = pomocou histórie sa vyjadril k súčasníkovi
* **zvukomaľba** = (*Duní Dunaj a luna za lunou sa valí* ) – slová, ktorých znenie napodobňuje reálny zvuk
* **hyperboly** = zveličenia: „Zem dupotom a nebo rykom sa otriasa.“
* **využitie priestoru** = „preleteli cez Dunaj, cez tú šíru vodu, sadli tam za pomedzím
* **charakteristika junákov:**
  + hrdí a slobodomyselní ( Oni čelom nebijú, do nôh nepadajú...)
  + mierumilovní ( Zvyk náš nie je napádať cudzie vlasti zbojom )
  + umierajú ako víťazi ( ...ako víťazom pristojí )
  + obetaví junáci ( myšlienka slobody, autor odsúdil podmanenie malých národov, zdôrazňoval rovnosť človeka s človekom a rovnosť národa s národom).
* **Charakteristika cisára: slaboch a zbabelec**

*„ A ty, mor ho! – hoj, mor ho! Detvo môjho rodu, -* ***výzva na boj proti utláčateľom***

*Kto kradmou rukou siahne na tvoju slobodu,*

*A čo i tam dušu dáš v tom boji divokom,*

*Mor ty len, a voľ nebyť ako byť otrokom.“* = **obraz kolektívnej mysle v boji za slobodu, myšlienka jednoty, obeť za slobodu**