**9.**

A**: Obohacovanie slovnej zásoby: 1.roč.**

* Odvodzovanie
* Skladanie
* Skracovanie
* Tvorenie viacslovných pomenovaní(združené a ustálené slovné spojenia)
* Tvorenie obrazných pomenovaní (metafora, metonýmia, personifikácia, prirovnanie)
* Preberanie slov z cudzích jazykov (dôvody)

**B: slovenský realizmus**

* Spoločenská situácia
* S. H. Vajanský: Trochej a jamb
* P. O. Hviezdoslav: Krvavé sonety
* P. O. Hviezdoslav Hájnikova žena

**A/ OBOHACOVANIE SLOVNEJ ZÁSOBY**

1. **Tvorením slov** vznikajú nové lexikálne významy slov. Tvorením slov sa zaoberá **slovotvorba**.
2. **Odvodzovanie slov - derivácia:**

* Predponou: vy-letieť
* Príponou: vrah-yňa
* Príponou aj predponou: ná-sil-ný

1. **Skladanie slov - kompozícia**: sto-ročie, vod-o-vod
2. **Pretváranie slov**:

Pretváraním slov sa vyjadruje ten istý lexikálny význam slova iným spôsobom. Skúma ho jazykovedná disciplína **slovotvorba**.

1. **Univerbizácia:** zmena viacslovného pomenovania na jednoslovné /panelákový dom - panelák/
2. **Multiverbizácia:** opak, zmena jednoslovného pomenovania na viacslovné /navštíviť- vykonať návštevu/
3. **Skracovanie slov:** nevytvárame nový lexikálny význam slova, zmeníme len počet hlások v slove alebo v slovnom spojení. Je dôsledkom ekonomizácie - zostručnenia textu.

Druhy skrátených slov:

* Skratka:
  + Textová: atď.
  + Iniciálová: EÚ, SR
  + Akademický titul: Mgr., MUDr.
* Značka:
  + Chemická: H
  + Menová jednotka: Sk
  + Meracia jednotka: kW, m
* Skratkové slovo
  + SĽUK - skloňuje sa podľa príslušných skloňovacích vzorov

1. **Preberanie slov** je obohatenie a rozširovanie slovnej zásoby o slová cudzieho pôvodu. Slovenčina preberá hlavne z týchto dôvodov:

* Chýba domáci výraz
* Domáci výraz je dlhší
* Potreba internacionálneho výrazu
* Prestíž cudzieho slova

1. **Tvorenie viacslovných pomenovaní** - vznikajú:
2. **Združené pomenovania**

Skladajú sa z viacerých slov, ale pomenúvajú len jeden objekt, napr. školský rok. Majú základný neprenesený význam.

1. **Frazeologizmy - ustálené slovné spojenia**

Môžu mat najmenej dve slová, alebo vytvárajú vetu, či súvetie. Majú prenesený význam.

* **Ľudové frazeologizmy**
* Príslovie - má mravné ponaučenie /Kto druhému jamu kope.../
* Porekadlo - nemá mravné ponaučenie, komentuje životnú skúsenosť /Aká matka, taká Katka./
* Pranostika - skúsenosti ľudu s počasím, s ročnými obdobiami, zdravím /Studený máj, v stodole raj./
* **Intelektuálne frazeologizmy** - europeizmy, nachádzajú sa vo všetkých európskych jazykoch.

Napr. Kocky sú hodené. Bojuje s veternými mlynmi.

*Prevzaté z Biblie:* Neveriaci Tomáš, Judášov bozk

*Prevzaté z mytológie:* Achillova päta, Trójsky kôň

1. **Tvorenie obrazných pomenovaní**

* Metafora

Prenesenie pomenovania slova na základe vonkajšej podobnosti s iným predmetom /hviezda-celebrita/

* Metonymia

Prenesenie pomenovania slova na základe vnútornej podobnosti medzi dvoma predmetmi, javmi /Číta Hviezdoslava/

* Personifikácia: druh metafory, vec vykonáva ľudskú činnosť
* Prirovnanie: porovnávam dve veci pomocou slov ako, jak, ako keby aby sme niečo lepšie opísali, ľahšie si niečo predstavili /je rýchly ako blesk/

**B/ SLOVENSKÝ REALIZMUS**

**Spoločenská situácia na Slovensku:**

* Nastupuje v období politickej pasivity Slovákov, obmedzovania kultúrneho života nemaďarských národov v Uhorsku a v čase, keď Slovensko prestáva byť hospodársky vyspelou časťou Uhorska
* Do škôl bola povinne zavedená maďarčina aj pre nemaďarské národy
* Neexistovali slovenské SŠ, vysoké školy, čo malo za následok nedostatok slovenskej inteligencie a útlm jej národných aktivít. (Preto národná téma, typická pre slovenský romantizmus zostáva v literatúre aj v období 1. fázy slov. realizmu)
* Častým miestom štúdia sa stala Praha, Viedeň, Budapešť
* Až v 90. rokoch 19. storočia a začiatkom 20. storočia sa situácia zlepšuje vďaka aktivite nových:
  + politických prúdov (Hlasisti, katolícky prúd, ...)
  + záujmových spolkov – Živena, Detvan, ...
  + náboženských spolkov – Spolok sv. Vojtecha
* Centrom slovenskej kultúry sa stalo mesto **Martin**, kde sídlilo niekoľko slovenských inštitúcií: Matica slovenská, ženský spolok Živena (dnes je jeho predsedníčkou Magda Vášáryová), redakcia Národných novín a Slovenských pohľadov, ochotnícke divadlo, ...

**SVETOZÁR HURBAN-VAJANSKÝ: TROCHEJ A JAMB**

* Autor metaforicky opisuje trochej a jamb
* Prirovnáva ich k dvom rôznym životným štýlom – upravenému (trochej) a slobodnému (jamb)
* Preferuje postoj jamba (nespútanosť, sloboda), cíti ale vonkajšiu povinnosť byť ako trochej (rovná, hladká cesta)
* Jamb = nespútanosť, dynamika, sloboda
* Trochej = poriadok, kľud, hladkosť

**PAVOL ORSZÁGH HVIEZDOSLAV: KRVAVÉ SONETY**

- cyklus 32 sonetov, ktoré na seba nadväzujú a dopĺňajú sa /4-4-6/  
 - spoločenská lyrika (o vážnych spoločenských problémoch), prechádza od osobných problémov k problémom ľudstva

* Jedno z prvých protivojnových diel v slovenskej a svetovej literatúre (napísané 1914, vyšlo 1919)
* Odsudzuje nezmyselnosť vojny a zabíjania, zdôrazňuje právo ľudí na pokojný život a slobodu
* Vojna zasiahla Hviezdoslava na sklonku života, mal už 65 rokov, vojnové udalosti niesol veľmi ťažko, hoci nebol priamym účastníkom vojny - videl utrpenie ľudí, kruté zabíjanie, ničenie tovární, kultúrnych pamiatok, preto nemohol ostať mlčať

**Kompozícia:** v sonetoch sú rozpracované nasledovné **motívy:**

1. spev o krvi 5. Úvaha o mieri

2. obraz vojny 6. Slovanstvo a Slováci

3. obžaloba ľudstva a kresťanstva 7. Privolávanie mieru

4. hľadanie vinníka

**Ad 1- spev o krvi**

* Básnik spieva o krvi, ale nie o tej, ktorá „*žiari sťa ruže kvet, pýr studu v dievčenskej tvári*...“, ale o krvi, ktorá prináša hnev, zlosť a bolesť.

**Ad2 - obraz vojny**

* Autor prináša obraz vojny a utrpenia. Poukazuje na pošliapanie ľudskej dôstojnosti, na umieranie mladých ľudí, na ničenie pamiatok a kultúry a všetkého okolo. Mŕtve padajúce tela prirovnáva k obiliu, ktoré pod kosou v žatve padá k zemi. Staršia generácia by bola radšej v hrobe ako sa dožiť niečoho takéhoto.

**Ad3 - obžaloba ľudstva a kresťanstva**

* Viní človeka, že sa nedrží kresťanských právd, obviňuje kresťanstvo z falošnosti a nedostatočnému postupu voči zlu:
* Autor bol zbožným človekom, napriek tomu ostro hovorí ku kresťanom, ktorí ako prví mali dodržiavať Božie prikázanie: „Nezabiješ.“ Človek sa podľa autora vrátil k barbarstvu.

**Ad4 - hľadanie vinníka**

* „ *Kto zapríčinil tento úpadok, zosurovenie mravov?*“. Odpovedá si, že je to egoizmus národov, túžba po bohatstve, moci a obžalúva vzdelaných ľudí, že nezabránili vojne.

**Ad5 - úvaha o mieri**

* Básnik dáva otázky a nevie si na ne odpovedať, utieka sa k Bohu, a neverí tým čo tvrdia že vojna je boží trest. Túži, aby sa vytratila nenávisť, neboli viac vdovy a siroty, a rodičia aby neplakali nad hrobmi svojich detí.

**Ad6 - Slovanstvo a Slováci**

* chce, aby sa slovanské národy spojili a aby sa k tomu každý rozhodol sám
* Prosí Boha, aby mu pomohol uvidieť, ako z týchto udalostí vyjde Slovanstvo. Nestane sa aj v budúcnosti zúrodňovateľom cudzích lánov?
* Polemizuje s myšlienkou Puškina, že všetky slovanské národy *ako potoky sa musia „stiecť – zliať“* v ruskom mori. Právo na samostatný život majú jedni i druhí

**Ad7- V závere autor privoláva mier:**

* Básnik sa lúči s „piesňami krvavými“, posiela ich k ľuďom, aby ich čítali s očami „slzavými“. Aj keď nebol na fronte, bolestne trpel s nimi.

Forma: Jambická stopa, 10 – 11 slabičný verš, forma je sonet, archaizmy a novotvary, biblizmy, ...

**PAVOL ORSZÁGH HVIEZDOSLAV: HÁJNIKOVA ŽENA**

Básnická skladba (veršovaná epika):

* Lyrickoepická skladba je rozsiahla básnická skladba , ktorá v sebe spája prvky lyriky aj epiky => druhový synkretizmus

**Téma:** Hviezdoslav sa v epických dielach vyjadruje k téme vedúcej sily slovenského národa na konci 19. storočia

Zemania (nižšia šľachta) boli pomaďarčení, hospodársky, morálne aj politicky upadali, preto Hviezdoslav videl slovenského národa v spojení zemanov s pracovitým slovenským ľudom.

**Kompozícia:**

1. **Prológ (Pozdrav)** - oslava prírody, ktorá dokáže vzkriesiť, zotaviť, vyliečiť človeka, je srdečná, nie je tu zrada, vždy pritúli človeka, stačí tu iba chvíľa a bolesť zmizne

*„Pozdravujem vás, lesy, hory, z tej duše pozdravujem vás.“*

1. **15 spevov**
2. **Epilóg (Zbohom) -** rozlúčka s lesmi

Dej skladby je dynamický, neobsahuje odbočenia: je len popretkávaný lyrickými vsuvkami.

Odohráva sa v **hornooravskej krajine pod Babou horou**, starý Hájnik Čajka zomiera a na jeho miesto nastupuje jeho **syn Miško**.

1. **Lyrická zložka:** autor zobrazuje súžitie človeka s prírodou:

* Využíva bohaté opisy, reflexívne vsuvky, piesne
* Príroda predznamenáva dej

1. **Epická zložka** sa odvíja poľa klasickej dramatickej štruktúry:

Expozícia - obraz hájovne a kaštieľa, smrť starého Čajku, Miškova žiadosť o hájovňu, svadba Miška a Hanky

Kolízia - hájovňu začne navštevovať Artuš Villáni (dva príchody)

Kríza - Miško ide na poľovačku, Artuš príde tretíkrát za Hankou, chce ju znásilniť, v sebaobrane ho zabíja

Peripetia - Miško vezme vinu na seba, na súd vtrhne pomätená Hanka a ku všetkému sa prizná

Rozuzlenie - Čajkovci sú oslobodení, Hanka sa vylieči z pomätenia, narodí sa im synček, Miško zachráni život starému Villánimu, dochádza k osobnému zmiereniu

* Dielo je založené na **kontraste spoločenských vrstiev:**
  + **Šľachta ↔ ľud** (predstavuje svet kaštieľov ↔ predstavuje svet chalúp)
  + **Artuš ↔ Hanka, Miško** (amorálnosť šľachtica ↔ jednoduchý slovenský ľud)
* **Postavy:**

Miško Čajka - mladý, čestný, obetavý, odvážny, pracovitý, miluje Hanku, jej vinu vezme na seba

Hanka Čajková - milá, pekná, pobožná, miluje Miška, pracovitá

Artuš Villáni - sebecký, bezcharakterný, ziskuchtivý, prefíkaný

**Záver diela:** dielo sa končí ľudským (nie spoločenským) zmierením medzi starým Villánim a Miškom, keď hájnik počas búrky zachráni šľachticov koč pred pádom do rieky. Miško sa vracia domov za uzdravenou ženou a synom.

Odporúčame si pozrieť;

